
CUUNIFORM Dl POUSNAN 


ALGO prome cu fin di ana, e polis- 
nan cu ta traha sin uniform a bin 
haya porfin den nan man, un de- 
creto ministerial, cu ta autorisa pa 
haya nan pago pa “kleding-toelage” 
cu nan ta pendiente di esaki pa 
varios ana caba. Pero pa nan sor- 
presa ora cu nan a yega Ministerio 
di Finanza, aki nan a haya tende, 
cu no por paga nan, pasobra no 
ta paga por medio di un decreto 
ministerial, pero cu e mester ta un 
landsbesluit. 



Gratis!!! 

Benta di e corant aki ta extrictamente prohibi 


NO A HAYA NADA ABNORM AL CU E Dl FUNT0 



FAM IA S U M AM ENTE IN Dl GNA 


AYERA tardi, nos a haya un declaracion di Marcela Rua, yiu di difunto Beatrix Stella 
Rua-Correa, kende kier a aclarea un que otro tocante e susedido di diabierna ultimo, en- 
cuanto tumamento di beslag di restonan mortal di su difunto mama. Den e declaracion 
aki, e laga na cla cu e famia ta hopi indigna cu e manera di proceder di Ministerio Pub- 
lico y alavez ta evaluando cu abogado di famia pa lanta un caso contra Ministerio Publico. 
“Con un redo falso por yega asina leu? Haci un famia dobel dolor. No tin palabra pa hustifica na 
ningun manera con e difunto a keda despues di autopsia.” Marcela a declara. 


“When you can see it 

and believe it 

You can achieve it” 

Happy New Year 
N. Hlll from all of us at 


R. E. Yrausquin & Sons 



Cachocuawenotindono,acabacucriadi bestiachiquito 


UN habitante di Savaneta kende ta cria 
carne pa hobby y pa por tin algo di come 
pa dianan di fiesta ta hay’e ta yama polis 
diasabra mainta pa cachonan di bisina cu 
no ta laga su bestianan na pas. 

Apesar di tur e tiramento di klap pa cu fin 
di ana, esaki no a spanta e cachonan cu 
segun e criador di bestia, e sa di kende e 
cachonan ta. A papia cu e persona dono di 
e cachonan, pero tog nada di alivio y diasa¬ 
bra mainta a pone autoridad na altura. 

Pa cria e bestianan aki sigur ta hopi trabao 
y ta costa basta placa pa wak con cachonan 
ta caba cu e bestianan aki di e forma aki. 

Despues di no a haya nada abnormal cu e difunto 


Famia di difunto Beatrix Stella Rua-Correa ta evalua 
posibel demanda contra di Ministerio Publico 



TABATA na momento cu e 
caha tabata kelder caba y cla 
pa sera, cu Ministerio Publico a 
dicidi diabierne ultimo di con- 
fisca cadaver di e difunto, sra. 
Beatrix Stella Rua-Correa, cu e 
meta pa haci un investigacion, 
pasobra cos no a bay manera 
mester ta. 

E hecho aki a haya resistencia 
sigur di e famianan, kendenan 
no a gusta nada e forma di 
proceder di Fiscal y tampoco di 
polisnan, pero mester respeta 
ley. Y asina a bay cu e difunto 
pa practica autopsia di acuerdo 
cu ley. 

E famianan no por a caba di 
compronde e forma di proceder 
aki, pasobra e difunto, manera 
a ser splica na AWEMainta, tin 
masha tempo caba, esta ta papia 
hasta di 8 ana ta na cama y awor 
el a fayece y asina pone un paro 


na su sufrimento. 

Diasabra ultimo, despues di 
a haci e autopsia, Ministerio 
Publico a entrega e curpa bek 
n’e famia y asina por a der’e 
na su ultimo lugar di sosiego. 
E biaha aki, no tabatin mesun 
cantidad di hende manera dia¬ 
bierne atardi. E unico cambio 
cu tabatin ta, cu e biaha aki e 
difunto a haya otro kelder, esta 
uno mas ariba, di esun cu tabata 
destina p’e diabierne. 

E famianan ta evaluando si lo 
pone Ministerio Publico respon- 
sable p’e mal rato y ofensa haci 
cu e famianan di e difunto. Cu 
sra. Beatrix Stella Rua-Correa 
sosega na paz awor si. 
Mientrastanto ayera tardi, nos 
di AWEMainta a haya un de- 
claracion di Marcela Rua, yiu 
di difunto Beatrix Stella Rua- 
Correa, kende kier a aclarea 


un que otro tocante e susedido 
di diabierna ultimo, encuanto 
tumamento di beslag di resto- 
nan mortal di su difunto mama. 
Asina’ki nos como famia tambe 
lo kier pa tur hende sa nos 
banda di medaya. 

T’asina cu diabierne 30 di de¬ 
cember ultimo, sra. Beatriz 
Stella Rua Correa a fayece na su 
cas un rato despues cu su esposo 
a yega cas for di trabao. Pa mas 
di 8 ana sra. Rua Correa tabata 
sufri di e malesa Multiple Scle- 
rosis (MS), cual malesa a hacie 
un bedliggend patient. 

Ora cu sra. Beatriz a bira malo, 
su casa a bati na porta di un 
bisina pa pidi ayudo y yama 911. 
Ambulance a bin n’e sitio, pero 
lastima no tabatin nada mas cu 
nan por a haci p’e. Dokter na 
warda a presenta y a constata 
morto. Causa di fayecimento. 



segun e dokter tabata causanan 
natural. 

Dia 2 januari ultimo cu tabata 
dia di entiero, un persona cual 
te awe nos como famia no sa 
kende e ta, a yama polis y a 
duna informacion falso. Segun 
e persona en cuestion, e senora 
tabata wordo maltrata y esey lo 
tabata e causa di e fayecimento 
repentino. 

Na momento cu nos den tur nos 
dolor tabata cla pa dera nos ser 
keri, 2 polis ta presenta bisando 
e famia cu e curpa a wordo tuma 
den beslag riba orden di Fiscal 
Lugo. 

Nos como famia no tabata di 
acuerdo cu esaki p’e simpel 
motibo cu tur cos a bin wordo 
haci verbalmente y no tabatin 
ningun papel oficial pa mustra 
n’e famianan. Nos ta haya cu 
ta un falta di respet completo 
p’e dolor di e famia cu ya ta 
pasando den un mal momento 
caba. 

Riba conseho di nos abogado 
nos a laga nan bay cu e curpa, 
aunke cu nos como famia no 
tabata di acuerdo. 

Dia 3 di januari ultimo, e au¬ 
topsia a tuma lugar 10'or y 
e resultado di esaki a wordo 
duna na nos abogado pa 12'or 
di merdia. Y enberdad, e causa 
di fayecimento tabata pa cau¬ 
sanan natural. 

Pero nos como famia, a ricibi 
nos ser keri, nos mama y es- 


posa, e ora ey si tur maltrata. 
Nos ta sinti cu ta un falta di 
respet grandi pa nos dolor y p’e 
difunto. Pa algo cu no tabata 
necesario. 

Con un redo falso por yega asina 
leu? Haci un famia dobel dolor. 
No tin palabra pa hustifica na 
ningun manera con e difunto a 
keda despues di autopsia. Nos 
como famia tabata sa cu un dia 
nos ser keri lo muri di su mesun 
malesa cu e tabata tin. Den tur 
e ananan no tabatin un persona 
cu por a saca un man yuda nos 
pa asina yuda e difunto carga 
su malesa, haci su bida lo mas 
facil posible. 

Nos a lucha cun’e te na final. Y 
awor, pa culpa di un persona 
asina, sin escrupulo, sin cura- 
zon y sin sentimiento bin pone 
un mancha scur riba entiero 
cu ya tabata doloroso caba p’e 
famia. 

Por ultimo, nos kier a informa 
cu tur cos ta den man di nos 
abogado pa cuminsa un caso 
di dano y perhuicio cometi n’e 
famia. Na fotografo di AWE¬ 
Mainta, cu kende diabierne 
nan a resisti tambe, nan a pidi 
na disculpa pa loke cu a tuma 
lugar. 

Danki Dios cu awor si nos di¬ 
funto stima, por sosega na paz. 
Te aki e declaracion di famia 
Rua, haci p’e yiu muher di e 
difunto. 

Polisnan disgusta 

Si no regia e asunto di “kleding-toelage” 
anto lo cuminsa traha cu flanel 




ALGO prome cu fin di ana, e 
polisnan cu ta traha sin uniform 
a bin haya porfin den nan man, 
un decreto ministerial, cu ta 
autorisa pa haya nan pago pa 
“kleding-toelage” cu nan ta 
pendiente di esaki pa varios 
ana caba. 

Pero pa nan sorpresa ora cu nan 
a yega Ministerio di Finanza, 
aki nan a haya tende, cu no por 
paga nan, pasobra no ta paga 
por medio di un decreto min¬ 
isterial, pero cu e mester ta un 
landsbesluit. 

E polisnan aki a rabia masha 
hopi mes. E prome reaccion 
tabata, cu aki Minister di Hus- 
ticia, Rudy Croes kier hunga 
“mooi weer”, laga pasa cu e 
kier paga, pero como Minister 
e mester por sa mihor, cu dicho 
pagonan no por bay via di un 
decreto ministerial. 



E otro reaccion cu nos a haya 
ta, cu dicon awor si personal di 
Ministerio di Finanza ta mira cu 
ta trata di un decreto ministerial 
y de pronto no por paga. Anto 
pakico e mesun empleadonan 
aki no tabata mesun atento ora 
cu Maiky Faro y su gang a bay 
cobra, y cu decreto ministerial 
si a sa di paga e persona aki y su 
hendenan, te cu el a suma den 
nan concepto algo mas di 5 mi- 
yon florin, pero cu hopi hende 
ta kere cu ta mas ainda. 

Ta hopi t’e polisnan cu no ta 
traha uniforma, e.o. recherche, 
kendenan a laga sa caba, cu si e 
asunto aki no keda regia prome 
cu fin di luna aki, anto por spera 
cu nan ta cuminsa traha cu 
flanel bisti. 

Otronan tambe a expresa nan 
malcontento cu dirigentenan 
di Sindicato di Polis, cu despues 



di e accionnan di indexering, a 
bay drumi y ta morto na sono. 
SPA no ta haciendo net nada pa 
nan y varios di nan hasta lo a 
pidi pa Eric Zaandam bin bek, 
kende a laga sa cu e periodo di 
sindicalismo ta pasado. Laga 
esnan cu a pone confianza den 
directiva nobo di SPA mes regia 
nan asuntonan. 

Mientras cu tur e problemanan 
aki ta manifesta su mes, hopi 
di mesun polisnan aki ta cues- 
tiona seriamente tambe hasta 
Mando Policial, encabeza pa 
Alto Comisario Peter de Witte, 
kende porcierto si a sa di regia 
p’e haya un prolongacion di su 
contrato cu 4 ana mas. 

Esta e lo keda na cabez di Cu- 
erpo Policial te ana 2012. No tin 
Arubiano capacita pa haci e tra- 
bao aki, a ser puntra? Of esaki t a 
debi na presion di Hulanda? 



Pa Promer Minister 2008 
tabata un ana fructifero y 
beneficioso pa nos pais 

DURANTE discurso nacio- 
nal di Promer Minister Nel 
Oduber, cual keto bay no 
ta nacional, ya cu ta sola- 
mente via cierto medionan 
di comunicacion e ta påse, 
el a indica cu ana 2008 a re¬ 
sulta sumamente fructifero 
y beneficioso pa nos pais, 
caminda pa di 6 ana consec- 
utivo nos a conoce un crece- 
mento economico positivo. 

Esaki ta danki na tur e inver- 
sionnan di tanto sector publico como priva y e cooperacion 
entre e dos instancianan aki. Sinembargo e ta indica cu nos 
tabatin tambe retonan grandi nos dilanti durante 2008, ya cu 
pa gran parti den e ana aki nos pais a sinti e efectonan nega¬ 
tivo di e aumento drastico di prijs di petroleo riba mercado 
mundial, cu a yega hasta te na casi 150 dollar pa bari. Como 
consecuencia directo di esaki nos pais a conoce aumentonan 
significativo den e tarifanan di awa, coriente, prijs di gasolin 
y tambe prijs di alimento. Segun Nel Oduber “den un forma 
baho y inhusto nos gobierno a wordo critica dor di nos oposi- 
tornan politico pa tur e aumentonan menciona, sin cu nos 
tin arte ni parte den esaki”. 

Promer Minister ta parse di ta biba den un cashi di glas, cu no 
ta sintiendo e realidad cu nos pueblo ta pasando aden. Con 
e por bisa cu 2008 tabata un ana fructifero? Na e momento- 
nan aki tin un cantidad di hende cu ta perdiendo nan trabou 
debi na e situacion financiero dificil, otronan ta pasando den 
pretanan financiero pasobra placa no ta yega pa paga nan 
debenan mensual. Si Premier Oduber lo a cana den pueblo 
el lo por a ripara e cantidad di casnan cu no tin awa of cori¬ 
ente, pasobra e placa no ta yega, y asina por sigui menciona 
un otro cantidad di punto cu ta demostra cu sigur 2008 no 
tabata uno fructifero y beneficioso pa nos pais. Mas bien e 
lo por tabata fructifero y beneficioso pa e grupo cu a haya e 
famoso nomber di friends & family. 

Cu en berdad, e prijs halto di crudo a influencia costo di 
bida, pero esey no tabata e unico motibo, e famoso BBO a 
hunga y keto bay ta hunga un rol importante den e aumento 
di costo di bida na nos isla, caminda cu cifranan di CBS y 
Banco Central mes ta indica cu keto bay e diferente di infla- 
cion entre Aruba y Merca cu ta nos parnter comercial di mas 
grandi ta basta grandi, compara cu ananan anterior ora cu 
no tabatin BBO. 

Nel Oduber continuando ta bisa cu den e ultimo 2 lunanan di 
e ana aki e comunidad Arubano - debi na e caida drastico di 
prijs di crudo riba mercado internacional - a cuminsa sinti un 
alivio bastante grandi pa loke ta e tarifanan di awa y coriente, 
cu a baha cu 51 % y e prijs di gasolin cu tambe a baha cu 99 
een. Alaves no mester lubida cu desde 2005 caba gobierno a 
duna alivio na esnan den comunidad cu tabata uza solamente 
12 ton di awa, ya cu tabata cobra nan solamente 35 dollar 
na brandstofelausule y e diferencia WEB N.V. mes a absorba 
esaki.E ta finaliza e parti aki bisando cu “nos ta spera cu tur 
esnan cu a uza como motibo di aumento di nan prijsnan, e 
factor di prijs di awa, coriente y gasolin sa di awor tambe 
baha nan prijsnan”. 

Discurso di fin di ana di Promer Minister ta aumenta 

dudanan riba proyecto di waf 

E ta indica cu definitivamente lo muda haf industrial pa Barcadera 



DEN discurso di fin di ana Promer Min¬ 
ister Nelson Orlando Oduber ta bisa cu 
pa 2009 Gobierno lo sigui haci tur su 
esfuerzo pa contra-aresta e efectonan 
negativo di e crisis financiero mundial 
cual posiblemente lo afecta nos pais 
tambe. 

Gobierno ta compromete su mes di 
sigui inverti den nos economia, medi¬ 
ante di e suma ricibi di e placa di Plant 
N.V., Fondo Desaroyo Arubano (FDA), 
refineria Valero y tambe di Union Eu- 
ropeo. En total ta papia aki di aproxi- 
madamente 700 miyon florin pa inverti 
den nos economia den e proximo 2 pa 
3 ananan. Gobierno mester sigui hinca 
e placa den inversionnan cu ta crea 
trabao directo. 

Un biaha mas por ripara cu ta ana di 
eleccion na Aruba, mirando e proyec- 
tonan cu Premier a anuncia, special¬ 
mente esunnan di San Nicolas, cu pa 7 
ana largo a wordo neglisha totalmente 
pa Gabinete Oduber. 

Aki e ta menciona e construccion di 
144 cas social na San Nicolas, e Centro 
pa Cuido di nos grandinan cu lo bin 
na San Nicolas, e embeyecimento di 
e centro comercial na Playa, e longest 
linear park for di Aeropuerto te Arashi 
etc. Un otro proyecto cu ta cla pa wordo 
ehecuta ta e construccion di e area 


comercial banda di Busstacion na San 
Nicolas door di Arubus N.V. 

Mediante Lotto pa Deporte gobierno 
lo continua cu inversionnan significa- 
tivo, manera cu a sosode den Parke di 
Recreacion na Jaburibari, Compleho 
Deportivo Frans Figaroa, Simeon Anto¬ 
nio etc. Mas cu 140 miyon florin ultimo 
temponan a ser hinca den deporte. 

Tambe Oduber ta indica cu upgrading y 
diversificacion di nos mercado turistico 
ta aigun di e metanan di gobierno den 
2009. Den e cuadro aki ta contempla e 
conferencia turistico prestigioso SITE 
den e ana venidero. Embeyecimento 
di e infrastructura den Parke Nacional 
Arikok tambe lo continua den 2009. 
Mustrando su falta di respet pa gremio- 
nan den nos comunidad y indicando 
cu cueste loke cueste e proyecto di waf 
lo continua, a pesar cu practicamente 
tur hende ta contra dje, Nel Oduber 
ya bisa “Definitivamente lo muda e 
haf industrial pa Barcadera y percura 
pa un Grand Melia na e sitio caminda 
awor ta Bushiri Beach Hotel y tambe 
pa bin cu un jachthaven, cual ta es- 
encial pa e eleva e producto turistico 
Arubano”. Dicon e no a probecha su 
famoso discurso nacional pa trese un 
poco claridad, e mesun claridad cu e ta 


gaba cu gobierno ta buscando, pa loke 
ta e proyecto di waf. Al contrario loke el 
a haci ta trese mas duda den e proyecto 
aki cu manera varios persona a yega di 
expresa publicamente ta hole stinki. 
Na e parti final di su discurso, Nel 
Oduber ta bisa algo cu sigur lo ta bon 
pa e aplike na su mes. “Nos cada un 
mester duna nos contribucion pa e 
prosperidad y e felicidad desea pa 
nos tur. Nos mester stop di culpa otro 
pa nos propio fracasonan of falta di 
cumplimento cu nos obligacionnan”. 
Despues e ta menciona cu e ana aki ta 
ana di eleccion pa Parlamento y cu su 


gobierno lo demostra tur e proyectonan 
concreto realisa durante e gobernacion 
aki y alavez haci un comparacion cu e 
situacion cu nan a hereda na final di 
2001. Esaki sigur lo ta algo bon pa haci, 
pero tambe pone con e situacion di nos 
hendenan a bay atras drasticamente, 
tambe e cantidad di medidanan cu te 
dia di awe nos pueblo mester carga 
pa asina amigo y famia por goza, con 
nos cuido medico a bay atras, con nos 
medio ambiente ta sufriendo, con e 
calidad di nos turismo a bay atras, con 
nos hendenan a wordo neglisha, entre 
hopi otro aspectonan. 


AVP accion di Carnival pa yuda tene Aruba limpi 



E accion cu AVP lo tene e ana 
aki pa yuda tene ruta di Car¬ 
nival limpi lo ta cu e tema: 
“BERDE ..DI MES!”. Ana pasa 
caba partido AVP a nota cu e 
a haya hopi apoyo y yudansa 
di hobennan den e trabao im- 
portante aki. Pesey e ana aki 
e evento di pone kaha di sushi 
canto di ruta di carnaval lo 
sosode cu un programa carga 
grandemente pa e hobennan 
activo den AVP, lider di AVP, mr. 
Mike Eman a bisa. 

Activistanan di e partido berde 
tur ana tin un accion asina pa 
Carnival y canto di beach serca 


esnan cu ta campa, caminda 
ta entrega saconan di sushi pa 
yuda tene Aruba limpi. 

Esaki ta un iniciativa cu e mi- 
embronan di AVP ta tuma como 
muestra di ehempel tambe pa 
yuda duna un estimulo na e sen- 
timiento cu conhuntamente nos 
mester yuda cuida e naturalesa 
y bunitesa di nos isla. 

Durante e periodo di carnaval 
partido AVP ta tene un accion 
asina cu cahanan y saco di sushi 
cu ta percura pa hopi tonelada 
di sushi no bula bai y keda ac- 
cessible mas facil pa Serlimar y 
Eco Tech por recohe esakinan. 


Diasabra prome cu e di 55 Car¬ 
naval di Aruba, e “Think Green- 
Team” di AVP ta subi caya pa 
pone kaha na e ruta di San Ni¬ 
colas y Playa. E pensamento tras 
di esaki, e pensamento berde, 
ta pa un y tur cu ta celebra 
Carnaval 55 na banda, tin e fa- 
cilidad pa tene hunto e sushi cu 
ta acumula durante un evento 
asina. Semper por mira dirigen¬ 
tenan di partido y un cantidad 
di sostenedornan hoben ta 
tuma parti den e accion “Berde” 
aki.E acohida den e multitud 
banda di e ruta carnavalesco tur 
ana ta positivo pa cu e iniciativa 


aki. E “Green-Team” e ana aki 
lo pone riba 1000 caha, na casi 
tur skina di e ruta cu e lema 


“BERDE..DI MES”. Esaki lo ta e 
lema riba e T-shirtnan tambe pa 
e accion aki. 

Presidente di Parlamento: 


Parlamento lo habri ana cu reunionnan di tripartite 


DESPUES di e ultimo reunion 
publico pa ana 2008, dia 29 di 
december, Parlamento ta habri 
ana cu reunionnan di tripartite 
awe dia 5 di januari. 


Un delegacion di mas o menos 
12 politico Hulandes y 11 po- 
litico Antiyano a yega Aruba 
diadomingo p’asina cuminsa cu 
reunionnan di tripartite awe. 


Prome cu e reunionnan e pre- 
sidium cu ta consisti di e Presi- 
dentenan di Parlamento di 
Antiyas y di Aruba, e presiden- 


tenan di e comisionnan cu ta 
atende cu asuntonan Hulandes, 
Antiyano y Arubiano y e Griffi- 
ernan lo bishita Gobernador di 
Aruba y Conseho di Minister y 

lo reuni p’asina fiha e programa 
definitivo di tripartite. 

Pa 11 or y 20 lo duna inicio n’e 
reunionnan cu discursonan di e 
Presidentenan di Parlamento di 
Antiyas y Aruba y di e lider di e 
delegacion Hulandes. 

Despues lo averigua si difer- 
ente palabracion di reunion¬ 
nan anterior a ser ehecuta y lo 
sigui cu e topico cambionan di 
structura estatal, bao di cual 
bon gobernacion, deficit demo- 
cratico y mantencion di estado 
di derecho bao di cual cuerpo 
policial. 

Diamars tin planea pa trata 
consecuencianan di e crisis di 
credito p’e situacion economico 
di Hulanda, Antiyas y Aruba. Lo 
tin presentacion di Ministerio 
di Labor, Cultura y Deporte en 
cuanto plan y preparacionnan 
den cuadro di Weganan di Reino 
y e vision di Gobierno encuanto 
deporte en general. Alabez lo 
tin introduccion di Minister di 
Husticia, Rudy Croes encuanto 
e futuro di Corte Comun di 
Husticia y lo discuti encuanto 
Legislacion di leynan di Reino 
di Consenso. 

Diarazon lo elabora en cuanto 
e posicion di Antiyano y Aru- 
bianonan na Hulanda bao di 
cual e Comision Europeo con¬ 
tra di Racismo y Intolerancia 
(ECRI) y registracion a base di 
etnicidad. 

Minister di Asuntonan General, 
Nel Oduber lo duna un pre¬ 
sentacion encuanto e maneho 
di relacionnan exterior y lo 
intercambia cu otro encuanto e 
trafico di personanan di Union 
Europeo p’e islanan BES. 
Diahuebs lo sigui un introduc¬ 
cion encuanto Fondo Desaroyo 
Aruba cu ta finalisa na 2009 y 
su futuro y lo continua cu dis- 
cucionnan encuanto e islanan 
BES pa loke ta trata envolvi- 
mento di pueblo y supervision 
financiero. 

Diabierna lo tin un presenta¬ 
cion dor di Procurador General 
di Aruba, mr. Robert Pietersz y 
lo trata conclusionnan of e asina 
yama declaracionnan final. 

Durante su prome actividad na 2009 
sumamente exitoso 

Partido RED a lanza su 

prome candidata den persona 
di Enid de Kort 



PARTIDO RED a habri 2009 cu 
presentacion di su prome can¬ 
didata nobo pa loke t’e lista di 
eleccion 2009. Den un sala yen 
yen den distrito di Noord, unda 
no tabatin caminda pa pone 
mas hende, lider di fraccion di 
RED, drs. Rudy Lampe a tene su 
prome discurso di 2009. 

E prome portret ta ilustra cu 
e prome actividad di 2009 di 
partido RED tabata sumamente 
exitoso mirando e cantidad di 
publico presente. E lider di frac¬ 
cion di RED a habri e anochi cu 
un oracion pidiendo bendicion 
di nos Creador riba Aruba y 
mundo henter. Despues Lampe 
a enfoca den su discurso cu 
RED ta representa e cambio y 
lo ta den e proximo Gobierno 


di coalicion. 

E lider di e partido blanco a 
papia di e hecho cu na 2009 
honestidad lo bin na poder na 
Aruba. Na final tur presente a 
halsa nan copa di champana pa 
toast pa un mihor Aruba. 

Despues a presenta sra. Enid 
de Kort como candidata nobo 
riba lista di RED den presencia 
di su famia y amistadnan, man¬ 
era e di dos portret ta mustra e 
momento cu lider di e partido 
blanco ta introduci Enid de Kort 
n’e publico. 

E perfil di Enid de Kort, cu 
pa hopi tempo ta trahando 
como terapista familiar riba e 
tereno social, ta cuadra cu e 
necesidad di pueblo di Aruba 


n’e momento aki. Aruba a bay 
dilanti economicamente, pero 
socialmente el a bay atras. 

E problemanan social, manera 
famianan debil, pobreza cre- 
ciente y descuido di muchanan, 
ta acumulando y nos Gobier- 
nonan no tin atencion p’e parti 
aki, segun Rudy Lampe. 

E desaroyo social di Aruba lo 
t’e enfoke principal di Enid de 
Kort como candidata pa repre¬ 
senta pueblo den Parlamento. 
Despues di e discurso di sra. 
Enid de Kort a sera e anochi cu 
un dande y despues bao ritmo 
di un banda musical e publico 
presente por a disfruta di un 
anochi social ameno. 


Parlamentario mr. Alexander Tromp, 
fraccion AVP 

Un ana nobo cu speranza 
pa un mihor manan! 

PARLAMENTARIO di AVP, 

Alexander Tromp ta indica cu 
awor cu un ana nobo a caba di 
habri su pensamento ta bay na 
esnan cu tristesa y dolor na nan 
curason a habri un ana nobo 
debi cu un ser keri ya no ta cu 
nan mas! Esey ta un realidad 
hopi doloroso cu nos tur un 
dia tin di pasa aden pero alaves 
tambe mester ta un estimulo 
mas y mas pa wak nos balora 
nos bida y tambe di esnan cu 
ta yega na nos! Ainda ta fresco den mi memoria un programma 
di television na unda cu un ciudadano a expresa e siguiente 
palabranan retorico ora na su persona a wordo puntra: Kico lo 
bo haci awe si bo sa cu awe ta bo ultimo dia di bida? E contesta 
tabata corto y cla: Lo mi haci e dia ey esun di mas alegre pami 
persona pero tambe pa mi prohimonan! Bida ta manera un bela 
den biento y nunca nos no sa ki ora e ta stop di cende! Pesey sem- 
per nos mester tin nos bon Dios den nos bida pa asina nos carga 
nos cruz pero tambe comparti e bonnan cu nos prohimo! 

Tambe mi pensamento ta bay na esnan cu di un of otro manera ta 
pasando den situacionnan dificil por ehempel debi na un of otro 
enfermedad, situacion financiero malo, esnan cera pa un delito 
cu nan a comete y awor ta arepenti di locual cu nan a comete, 
esnan den e enfermedad di adiccion etc.etc.. Hopi di nos den 
nos alegria y festeho ta lubida riba esnan ariba menciona pero 
semper nos pensamentonan y bon deseonan y convivencia mester 
bay na nan tambe! 

Hopi biaha mi ta hayami confronta cu e pregunta dicon mi 
persona a drenta arena politico? Mi ta kere cu un persona no 
ta nace un politico pero mas bien riba su caminda di bida e ta 
wordo guia pa yega un dia na unda e mester yega si e tin un meta 
positivo y cu un curason habri pa cu su prohimo! Mirando locual 
cu ta bini sosodiendo den e ultimo ananan mi por a constata cu 
esnan yama pa para na bienestar di e pueblo aki pero tambe pa 
esnan mas vulnerable den nos comunidad, por ehempel nos 
grandinan, nos enfermonan, esnan pa un of otro motibo valido 
no por traha, mamanan soltera etc. .,no ta cumpliendo cu e tarea 
y e proposito pa locual nan a wordo yama pe, esta di traha na 
bienestar y felicidad di su pueblo y no manera cu ta sosodiendo 
bao di e gobernacion actual! Mi tin e conviccion cu e mihor men¬ 
tor y guia pa un politico no ta su estudio y experencia so, pero 
tambe consehonan di e propio pueblo cu e lo kier bay sirbi y traha 
pa nan. Un persona husto no por keda sin mas cu mannan cruza 
mientras tanto ta wak su prohimonan ta pasando den inhusticia y 
dolor debi na un mal Gobierno! Un otro frase retorico al respecto 
cu semper mi tin den mi curazon y mente ta: Nos bida ta yega na 
su fin, dia cu nos keda den silencio pa hechonan di inhusticia y 
importancia pa cu nos prohimonan!! Ana 2009 ta un ana hopi 
decisivo pa e futuro di nos pais Aruba! Pa nos tur cu ta biba riba 
e pida baranca tan stima aki y hasta pa esnan no naci ainda! 
Pueblo di Aruba mester djies haci un evaluacion di lo cual ta bin 
ta sosodiendo den e ultimo ananan y mi tin e siguransa cu sano 
huicio lo prevalence durante e eleccion na september 2009! Por 
ultimo cu nos bon Dios ilumina nos dushi pueblo di Aruba y cu 
ana 2009 lo ta yen di salud y prosperidad pa un y tur!! 


























AWEMainta Dialuna 5 di Januari 2009 | 7 

Suseso 


Husto ta paga pa pecador 




Desperdicio residencial 


O 582 4684 


Servicio cu bo 

por con ta riba dje 1 


Desperdicio grandi y di jardin 


ii 


Servicio Septico 


oruba 


Jama nos pa mas 
informacion info@atco.aw 



UN ruman inocentemente ta haya sla y su auto a keda destrui 
door di un gang cu tin problema cu su ruman. Tur esaki a sosode 
den Werfstraat patras di e clubnan nocturno. E windshield di e 
auto a ser destrui y e mes tabata tin un kap na cabes. E persona 
aki a keda di denuncia e hecho aki, pasobra segun su palabranan, 
ta su ruman tin problema cu e gang y como tal e no mester carga 
cu e consecuencia. 


Joyrider a accidenta 
na Las Americas 



UN chofer joyrider ta accidenta 
cu auto horta n’e rotonde Las 
Americas dilanti di Cas di Cultu- 
ra. Ora cu polis a yega, nan no a 
haya ningun hende n’e auto. Un 
rato despues e chofer aki a bin 
cu e excusa cu ta for di laman 
el a sali, pero su curpa tabata 
seco seco. Na mes momento, un 
persona riba un bromer ta yega 
y ta bisa polis cu esey ta su auto, 
cu a wordo horta na Simeon 
Antonio. Polis mesora a detene 
e supuesto chofer p’e bay duna 
cuenta di e auto cu e tabatin den 
su poder e momento ey. 

Choller nobo pa Shelter 
Dak riba Cabez 



DIASABRA nos a sera conoci cu un otro choller, kende no ta 
un conoci ainda den Playa. Polis a tope den Caya G.F. Betico 
Croes. Despues di a top'e polis a bay hib’e n’e Shelter Dak 
riba Cabes. Por constata cu mas y mas pueblo ta mira cu e 
comunidad chollereano ta aumentando y sin tin un solucion 
p’esaki. Manera un observacion cu a ser haci ta, cu tin Minister 
cu kier mira centro di Oranjestad caba na nada y como tal ta 
prefera di keda keto y laga e chollernan sigui pa nan cuenta, 
sin busca yudanza. 


Gasolin a bay over pa cual a 
tuma tur medida necesario 



UN truck di fuel di 
Valero a yena e tanki di 
Texaco Tanki Leendert 
di mas te cu el a basha 
bay over. Tur esaki a 
tuma lugar diasabra 
ultimo. 

A blokea e entrada y a 
tuma tur precaucion pa 
evita cualkier desgracia 
asina mes un auto a pasa 
den direccion prohibi y 
a pasa riba e fuel 




UN persona conoci a bora tur 4 tire di pick-up intenciona- 
lmente. Tur esaki a sosode den e parking-lot di Arubus na 
Playa. Segun dono di e pick-up probablemente lo ta un colega 
di dje cu kende e tin problema lo a haci e acto aki. E caso aki 
ta ser investiga. 


Colega lo a bora 4 
tire di otro colega? 


Ladronnan si no tin descanso 



DESCONOCIDO- 

NAN a kibra candal 
di containernan cu ta 
para den Rondweg na 
Dakota yena cu airco y 
a horta varios airco bay 
cune. Den nan huymen- 
to varios airco a cay na 
caminda. Polis tin un 
pista caba di e anti- 
socialnan aki y un ora 
pa otro, nos lo tende cu 
a pone man riba nan. 

Den auto accidenta na Piedra 
Plat, a haya cantidad di droga 


DESPUES di un accidente 
unda tabatin 5 auto envolvi 
banda di Pacific Restaurant, a 
sosode un otro accidente riba 
e mesun caminda di Paradera 
pa Piedra Plat. Un di e autonan 
aki tabata maneha pa un dama, 
kende tabata masha exita y no 
tabata kier razona. Polis a dicidi 
di bay busca su documentonan 
den e auto, y bingo, a haya 
droga den e dashboard, y como 
cu esaki no ta suficiente, a haya 
tambe droga bao di e asiento. 
No ta conoci di kende e droga 
aki ta, pero loke si ta berdad, 
cu esposo di e dama aki ta un 
di esnan deteni den e afamado 
caso di mandamento di droga 
pa Hulanda via di garoshi di 
cuminda, via di Aeropuerto. 

E senora aki mester bay duna 
cuenta awor, ta di kende e 
droga ta. 




Hoben haya for di tino 

TABATA ayera diadomingo, un 
poco pariba di Warda di Polis 
na Oranjestad, cu asistencia ta 
ser pidi pa un caso, unda tin un 
hoben drumi for di tino. Mien- 
tras cu polis a atende e caso, 
ambulance a yega y a duna e 
asistencia medico necesario. A 
bin resulta cu e hobennan aki 
ta sufri di hiper-ventilazie. E 
paramediconan di ambulance 
a trece bij. Mester bisa si, cu tin 
aigun di e siguidornan di e Igle- 
sia ey, cu tur respet pa nan, pero 
nan tambe mester compronde 
cu nos fotografonan tambe ta 
haci nan trabao. 



Kabouter a cay for di dak 



SIN mucho buya, ayera tardi ambulance a ser manda na un 
cas den Paraguaystraat, unda e prome informe ta bisa, cu un 
persona a cay for di dak. E persona aki lo tabata verf e dak. 
Polis no a ni presenta, pasobra a bin tende cu ta trata aki di e 
conocido choller, Kabouter, kende mes ta busca problema pa 
su mes. Personal di ambulance a atende n’e sitio mes. 


Turista a cay for di 3 piso 
di un hotel capitalino 

A haya droga den su sanger 



UN caso cu a hala atencion sigur ana nobo anochi, tabata e 
hecho cu un turista cu ta keda den un hotel capitalino, a cay 
for di 3 piso. Ambulance mester a transport’e pa Hospital, 
unda el a keda interna, cu aigun rebchi kibra. Tambe den su 
sanger a haya droga. Haciendo investigacion den su kamber, 
a descubri droga tambe. 

Antiyas 


Como parti di persecusion di aigun polis 


Un biaha mas ta confisca auto di fotografo di Vigilante 



WILLEMSTAD - Ta un secreto 
publico cu tin cierto polis y has¬ 
ta oficial di polis cu no ta sim- 
patiså cu e energico fotografo 
di e matutino Vigilante, pero 
pa bay asina leu di confisca su 
auto manera a sosodé aigun dia 
paså, ta realmente demasiado 
exagerå. 

Pa colmo ora cu despues di a 
hiba e auto Rio Canario, ofi- 
cialnan di Departamento di 


Trafico a duna ordo pa debolbe 
e vehiculo na su dono indicando 
cu no tabatin necesidad di a 
confisca e vehiculo. Pero di 
otro banda por a comprondé ta 
dicon el a sosodé, pasobra ta un 
biaha e controversial Inspector 
di Polis Abrahams a duna ordo 
pa confisca e auto. 

Dia 30 di december ultimo ta¬ 
batin un persecusion policial di 
polisnan tras di un Yaris blanco 


cu a cuminsa den Pietermaai y a 
bay caba te na pomp di gasolin 
Vanddis na Paloe Blanco camin- 
da polis a detene 3 homber den 
un Yaris blanco. Polis a confisca 
e Yaris y e auto di e fotografo 
di Vigilante, Umpie Welvaart, 
kende a sigi e persecusion for di 
principio te final a bira victima 
di e anciedad polisial pasobra 
supuestamente el a kore cu 
zwaailicht blao loke reportada- 



mente no mag. 

Despues a resultå cu un simpel 
verbal mes lo tabata suficiente 
y no tabata necesario pa kita 
e auto. Aunke di un banda e 
trabao di fotografo policial tin 
su risico, francamente ta masha 


cuestionabel cu mester a kita e 
auto pa un violacion di regia 
di trafico, pasobra si t’asina ta 
recomendabel pa polis confisca 
tur auto cu pasa den luz corå 
tambe. Esey tambe ta violacion 
di regia di trafico. 


Den forma ilegal... 

Piloto sin licencia comercial tabata transportå pasahero 


WILLEMSTAD - Un fenomeno 
peculiar y peligroso cu a mani- 
festå su mes ultimo lunanan 
na aeropuerto di Corsow te 


hecho cu hopi piloto deportivo 
Venezolano cu tin un avioneta 
tabata probechå di traha placa 
cu nan avioneta transportando 


pasaheronan den forma comer¬ 
cial di Venezuela pa Corsow. 
Riba cierto dia por a mira entre 
40 pa 50 avioneta riba trampa 
general na aeropuerto Hato y 
den hopi caso ta trata di avio¬ 
neta cu capacidad pa transportå 
entre minimo 4 pasahero te 
hasta 12 of mas pasahero. 

For di fuentenan na aeropuerto 
e corant aki a comprondé cu 
pråcticamente no tin control 
riba e piloto deportivo cu ta 
haci transporte comercial ilegal 
cu e pasaheronan for di varios 
aeropuerto di Venezuela. 
Intentonan pa hana confirma- 
cion di esaki na Departamento 
di Aviacion Civil ayera mainta 
no a duna resultado pa motibo 
cu oficina di Gobiérno tabata 
serå ayera mainta. 

Di tur manera e gran peliger 
den e fenomeno aki ta cu si 


sosodé un accidente caminda 
un di e avionetanan aki dal den 
un avion comercial cu pasahero, 
ta ken ta para responsabel p’e 
dano. 

Bayendo bék den historia, e 
corant aki ta corda cu tempo 
cu mr. Celso Cathalina tabata 
Director di Departamento di 
Aviacion, el a lisenciå e personal 
cu ta traha na Flight Informa¬ 
tion Service pa controlå si un 
piloto deportivo tabata den 
posecion di e calificacion y 
documentacion necesario pa 
bula cu pasahero, pero despues 
e pråctica aki a bin cai na awa y 
caba na nada. 

Como resultado di un accidente 
cu tabatin den ananan 70 na 
aeropuerto di Coro cu un avio¬ 
neta asina, Departamento di 
Aviacion a emiti un regia cu tur 
e avionetanan cu ta transportå 
pasahero, mester registrå esaki 


como buelo comercial y nan 
mester tin e seguro corespon- 
diente na doler. 

Esey pa motibo cu nan sa taba¬ 
tin seguro, pero na bolivar. 
Mirando e cantidad di avioneta 
cu a yega Corsow e dianan aki, 
casi por bisa cu lo tabata fisica- 
mente imposibel pa controlå tur 
e pilotonan aki riba e papeleo 
necesario, pero di otro banda 
si esey no a sosodé, e ta un 
omision grave, pasobra si un ac¬ 
cidente sosodé, no tin garantia 
cu seguro ta cubri esaki. 

Ideal lo tabata pa ora e piloto¬ 
nan deportivo Venezolano cu ta 
bula bay bin varios biaha pa dia 
mustra nan seguro na Depar¬ 
tamento di Flight Information 
ora nan entregå plan di buelo, 
pasobra hasta ta bin aserca cu 
nan mester haci e buelo como 
uno regular comercial y no 
como buelo di placer. 


Zilver 5 Florin 2009 
“Pande op Nieuwiaars” 


m 

Céhuii Lmiju Aii i 1 


Het jaar 2008/2009 is door de regering van Aruba uitgeroepen tot het jaar van de Cultuur. In dit 
kader heeft de Centrale Bank van Aruba namens de overheid besloten om aandacht te schenken 
aan de “Dande op nieuwjaars” in zilver proof uitgegeven ter ere van deze culture viering. 


Specificaties: 

Metal 

Gewicht 

Kwaliteit 

Diameter 

Randschrift 

Nominale waarde 

Oplage 

Prijs 


Zilver (925/1000) 
11,9 gram 
Proof 
29 mm 

DIOS TA CU NOS 
5 Florin 
max. 5000 ex. 

Afl. 90 = 



Voor meer informatie kunt u contact opnemen met de afdeling Kas en Kluis van de Centrale Bank van 
Aruba via telefoon 525-2137. U kunt ook bij de Kassier van de CBA aan de J.E. Irausquin Boulevard 
nr. 8 terecht. Kasuren: 8.30 a.m.-l 1.45 a.m. en 1.15 p.m.-3.30 p.m. _ 

Diasabra ultimo: Supuesto incidente cu MD-11 di KLM.... 


Capitan di KLM a confirma cu e por mantené separacion 



WILLEMSTAD - E supuesto 
incidente cu a sosodé diasa¬ 
bra atardi na aeropuerto Hato 
caminda capitan di un coloso 
MD-11 di KLM mester a abortå 
e aterisahe apesar cu e tabatin 
permit di e controlador di tra- 
fico aereo di tore pa aterisa ta 
solamente un parti chikito di 
e problemanan cu tin e ultimo 
simannan na aeropuerto Hato. 
Hecho ta cu CAP ta cortando 
maishi piså ultimo simannan 
ora cu specialmente den fin di 
siman, cantidad di avioneta de- 
portivo di tur tamano for di Ven¬ 
ezuela ta aterisa na Corsow. 

Di un banda e ta crea actividad 
economico cu ta masha bon- 



Photo Enlargement at 




Super Prices 

COPY 

PRINT 

POSTER 

T-SHIRT 

and everything you can imagine. 


Copying services: black/white and colors, image reduction and blow up, printing 
from CD's and DVD's or any other data storage device, printing from e-mails received files, 
photo or text, book copying, book binding, laminating of ID badges up to A3 paper size. 


Photo enlargement at super prices. 

We also make ID Cards, t-shirts, menus, birth announcement cards, 
poster full color glossy and much much more! 


We offer excellent service and high quality work. 


EB ANTRACO 



PLUS 



,/r L.G. Smith Blvd. 126 - Tel.: 582-3434 


bini pa aeropuerto y hotelnan, 
pero di otro banda e ta po- 
niendo un presion tremendo 
riba e personal cu ta encargå 
cu e control di trafico aereo na 
aeropuerto Hato. 

Den e caso specifico e KLM ta¬ 
batin permit di tore pa aterisa 
como number dos, despues cu 
capitan di KLM mes a bisa tore 
cu e ta den condicion di man¬ 
tené su mes separacion y el a 
hana permit pa mantené propio 
separacion. 

Ta solamente despues cu e avio¬ 
neta Venezolano a baha y a pasa 
e segundo interseccion y e KLM 
no tabatin suficiente espacio pa 
haci e aterisahe, e piloto di KLM 
a bolbe lanta e avion pa bay haci 
un buelta di 360 grado pa bolbe 
bin aterisa. 

Por cierto cu tipo di cosnan 
asina ta sosodé regularmente y 
controladornan di trafico aereo 
ta balotå e situacion a base di e 
tipo di avionnan cu ta den fila 
pa baha dependiendo di nan 
velocidad y grandura. 

Wél t’asina cu durante ultimo 
dianan di fiesta tabatin avalan- 
cha di avioneta di Venezuela ta 
subi y baha na Hato di Venezo- 
lanonan cu ta bin swipe carchi 
di credito na Corsow. 

Entre 9 pa ll’or so nos a conta 
por lo menos 20 avioneta cu a 
yega Corsow aparte di avionnan 
jet di Insel Air, DAE, Conviasa, 
Aserca, Suramericana cu ta 
avion di carga y otronan. 

E controlador di trafico aereo 
den tore den e oranan ey apenas 
a hana chéns di bebe un glas di 
awa pa sigi papia asina intenso 
e trafico tabata y mescos cu 
a pasa diasabra, na diferente 
ocasion mester a laga avion¬ 
nan haci un buelta 360 pa crea 
espacio pa laga e avionnan baha 
ordenadamente. 

Un biaha mas, e capitan di KLM 
mes a bisa cu e ta mantené sepa¬ 
racion, pero obviamente a qui- 
boca su mes den velocidad di e 
avioneta loke a pone cu e mester 
a bolbe hisa buelo despues di a 
aborta e aterisahe. 

Accidente pisa riba Commandeursweg 



WILLEMSTAD - Diabierna no- 
chi tabatin tremendo accidente 
di trafico riba Commandeur¬ 
sweg ora un automobilista a bay 
pasa un otro auto y a topa cu 
esun cu tabata bin di direccion 
contrario. 

E accidente frontal a pone cu 
un di e autonan bay resultå den 
mondi y tres persona a sufri 
slå na nan curpa di manera cu 


ambulance di CEMS mester a 
transportå nan hiba Poli. 


Fiesta di cambia dolar ta bay caba 


Desicion di Venezuela por marca fin di turismo di ‘swipe-dolar’ 




Voor meer informatie kunt u contact opnemen met de afdeling Kas en Kluis van de Centrale Bank van 
Aruba via telefoon 525-2137. U kunt ook bij de Kassier van de CBA aan de J.E. Irausquin Boulevard 
nr. 8 terecht. Kasuren: 8.30 a.m.-l 1.45 a.m. en 1.15 p.m.-3.30 p.m. _ 


ARUBA 10 Florin Gy) 

Carnaval Goud Munt 2009 ClmullB 


In 2009 viert Aruba 55 jaar van Carnaval. Zodoende heeft de Centrale Bank van Aruba, 
namens de overheid, een herdenkingsmunt “55 jaar Carnaval” in goud proof uitgegeven ter 
ere van deze culture viering. 


S peciflcaties: 

Metal Goud (999/1000) 

Gewicht 1.244 gram 

Kwaliteit Proof 

Diameter 13,92 mm 

Randschrift kartel 

Nominale waarde 10 Florin 
Oplage max. 10.000 ex. 

Prijs Afl. 125,= 


WILLEMSTAD - E desicion di 
Gobiérno Venezolano pa baha 
e cantidad di dolar cu biahero- 
nan Venezolano cu ta practicå 
turismo di ‘Swipe-dolar’ na 
Corsow por marca fin di e tipo 
di turismo aki cu a percurå u 
un ‘boost’ economico tremendo 
ultimo lunanan di 2008, pero 
cu alabes a causa basta pertur- 
bacion den comercio local y na 
aeropuerto. 

Pråcticamente tur hende tabata 
experenciå e actividad frenetico 
cu tabatin ultimo lunanan cu 
Venezolanonan por a probechå 
di e hecho cu nan por a lanta 
5000 dolar for di nan cuenta 
bancario via machin di swipe 
tarheta di crédito na Corsow y 
tambe na Panama y Aruba. 

Na Venezuela tin mashå critica 
contra e desicion di baha e can¬ 
tidad di 5000 pa 2500 dolar pa 
ana via tarheta di crédito mien- 
tras cu nan por lanta solam ente 
250 dolar pa luna via ATM na 
lugar di 400 dolar. 

Compra di dolar via Internet si 
a keda 400 dolar, pero Corsow 
y Aruba no tin beneficio di 
esaki. 

No ta solamente Corsow y 


Aruba a conocé un invasion di 
Venezolano cu kier a probechå 
promé cu Gobiérno Venezolano 
a reduci e cantidad di dolar na 
mitar, pero ciudadnan manera 
Cucuta na frontera cu Colombia 
tambe a pasa den e kéintura di 
dolar. 

Mayoria di Venezolano a logra 
lanta delaster dolar cu nan taba¬ 
tin derecho di lanta y e situacion 
a bira mas dificil tambe p’e 
hecho cu si un Venezolano a 
hana su tarheta di crédito na 
decémber, e tin cu warda 6 luna 
promé cu e por lanta dolar. 
Specialmente ultimo siman- 
nan di decémber e avalancha 
di biahero Venezolano pa nos 
isla, Corsow y Aruba tabata 
increibel y tabata crea situa- 
cionnan hasta desagradabel pa 
tanto hendenan local como p’e 
propio Venezolanonan. 

Na Venezuela tabatin hende 
cu tabata organiså ‘excursion’ 
di biahero cu tabata biaha cu 
tarheta di otro hende pa bin 
lanta dolar. 

Tabatin un cantidad di negoshi 
y individuo local cu tabata 
bende pakete di apartamento 
y auto di huur cu e biaheronan 


aki cu hopi bes tabata biaha bao 
di liderato di un guia cu tabata 
dirigi nan for di momento cu 
nan a yega cualkier aeropuerto 
Venezolano te ora nan a yega 
Corsow of Aruba. 
Situacionnan desagradabel 
tabata reina na aeropuerto di 
Corsow caminda e organisacion 
di Aduana y Imigracion ni aero- 
portuario cu tabata preparå p’e 
ehersito cu a invadi Corsow y cu 
a conduci dado momento hasta 
cu un grupo a drenta Corsow 
sin pasa Imigracion y Aduana, 
pasobra no tabatin coordina- 
cion di yegada di avion den 
mardugå. 

Hopi Venezolano a pasa anochi 
na aeropuerto of den auto di 
huur, pasobra simplemente no 
tabatin mas kamber di hotél 
pagabel mientras cu honor a la 
verdad mester reconocé cu en¬ 
tre e biaheronan aki hopi biaha 
tabatin loke nan mes tabata 
calificå como ‘chusma’. 

Y e legitimo turista Venezolano 
hopi biaha a keda atrapå entre 
empleadonan di pacus disgustå 
p’e avalancha di biahero y ta¬ 
bata trata e turista legitimo cu 
mal manera. 

8 Ana di prison pa Izaan 
y Lorenza Moeniralam 


AMSTERDAM - Corte Supe- 
rior na Amsterdam siman pasa 
a dicta sentencia den e caso di 
secuestro di e dama miyonario 
Claudia Melchers, cu a tuma 
lugar dia 12 di september di 
ana 2005. 

E 2 primonan Lorenzo y Izaan 
Moeniralam ta sospeschoso 
principal den e caso aki. 

Corte Superior a dicta castigo 
di 8 ana pa nan tur dos. 
Anteriormente Corte den Prome 
Instancia a sentencia Izaan na 
un castigo di 10 ana di prison, 
mientras Lorenzo keda senten¬ 
cia na un castigo di 8 ana di 
prison. 

OM a teken aan Hoge Beroep 
den tur dos caso. Durante 


tratamento di e caso aki den 
Corte Superior OM pa medio di 
Abogado General a exigi castigo 
di 10 ana pa Izaan y 9 ana pa 
Lorenzo. 

Pero esaki awe no a keda honra 
pa Corte Superior, esaki aunke 
cu Corte Superior ta di opinon 
cu a hana proba cu Izaan y 
Lorenzo cu nan ta cu a ehecuta 
e secuestro aki. 

Corte ta tambe di opinion cu 
nan a pone e victima y su famia 
sufri tanto fisica como mental¬ 
mente y nan a viola integridad 
di nan. 

Izaan y Lorenzo ta 2 instru¬ 
mento cu por degrada nan 
victimanan y usa violencia cu e 
meta pa gana placa. 


Mas aun Corte Superior ta hana 
e forma con nan a drenta den 
cas di e victima y dilanti su 2 
yiunan secuestra esaki y bay 
cune. 

Izaan te unico cu a acepta 
di a contribui cu e secuestro 
aki, Lorenzo te dia di awe ta 
nenga. 

Manera ta conoci den e caso 
aki ya 3 otro sospechoso a keda 
sentencia pa Corte y ta trata di 
Quinten Wong Loi Sing kende 
a keda sentencia na 6 ana di 
prison, Patricio Wawoe na 4 ana 
y Louwela Rock na 2 ana, pero 
e ultimo aki ya ta liber. 

E caso aki a sacudi Hulanda. 
Tambe e recompensa cu a ser 
pidi den prome instante, esta 
300 kilo di coca. 


Taoist Tai Chi Society AruSa 

JO) Kf Ranniversaiy year 1999-2009 




® 7 NEW TAI CHI ® Beginner Classes JANUARY 2009 

A R U B A Starting Tuesday, January 6,2009 


Tuesday 

January 6, 

Wednesday 
January 7, 

Thursday 

January 8, 

Saturday 

January 10, 

Beginner Class 

Club Caiquetio 
Paradera 

7:00 - 9:00 p.m. 

Beginner class 
Club Caiquetio 
Paradera 

9:30 -11:30 a.m. 

Beginner Class 
San Nicolas 

CB Lago Heights 
9:30 -11.30 a.m. 

Beginner Class 

Club Caiquetio 
Paradera 

9:00 -11:00 a.m 



Beginner Class 

Prome Paso 
Kleuter school 
Savaneta 

7:00 - 9:00 p.m. 



Beginner Class 

Club Don Bosco 

Noord 

7:00 - 9:00 p.m. 

Beginner Class 

Club Caiquetio 
Paradera 

7:00 - 9:00 p.m. 


Info. 594-8440 

Info. 593-4463 

Info. 593-4463 

Info. 733-5433 


Demonstration and introduction dass : 

Monday, January 5 th , 2009 at Club Caiquetio in Paradera 
from 8.00-9.00 p.m. 


SPECIAL INTRODUCTION FEE I.C.W. OUR 10™ ANNIYERSARY 
CELEBRACION FOR THE MONTH OF JANUARY 2009 ONLY: 

• NO REGISTRATION FEE; 

• AWG. 100,00 3 MONTHS MEMBERSHIP FEE JAN/MARCH 2008; 


Clothing: Loose pants and flat footwear. 


"Amsterdam meets Aruba" 

Dance workshop 
di profesornan di 
Amsterdam, 
Hulanda 



DURANTE e prome siman di february, Aruba lo bay sera 
conoci cu algo unico y impresionante. 

Ta trata aki di un “4 Day-Dance Course” organisa pa docente 
di baile y bailarin Aneudi Cabral. 

Aneudi Cabral conhuntamente cu 2 otro docente y tambe 
bailarin di Amsterdam, Hulanda lo duna un workshop intenso 
pa tur esnan cu ta interesa den baile y kier conoce algo nobo 
y inovativo. Aki e 3 docentenan di Amsterdam lo traha cu 
diferente estilo di baile e.o. Latin Jazz, Modern Jazz y Show 
Jazz.. 

E ultimo dia tur e estilonan aki ta bira un, y lo ta bay tin un 
presentacion grandi p’esnan cu ta interesa, pa expone e trabao 
di e ultimo 4 dianan patras di lomba. 

E dance workshop aki lo tuma lugar 9 february te cu 12 
february 2009. Pa mas informacion y inscripcion fia mail na 
amsterdamdancers@gmail.com. 



& corøtf J/Xoko 


Tel: 583-1400 Fax: 583-1444 

Ana 2009 tur baby ta baby PAMPERS® 


Prome Pampers Baskets a wordo entrega 
na Verloskundigen Praktijk Duna Lus 



TUR mama cu kies pa Verlo¬ 
skundigen Praktijk Duna Lus 
lo haya nan basket di Pampers. 
Ana 2009 a habri y segura- 
mente nos lo bay scucha hopi 
mas di Pampers durante di e 
ana aki. 


Productonan di marca Pampers 
e ana aki lo ta traha hopi mas 
di serca na tur e personanan cu 
di un of otro manera ta yuda 
e mamanan cu ta na estado 
y cana hunto cu nan te ora e 
baby nace. 




E biaha aki a toca parti na Ver¬ 
loskundigen Praktijk Duna Lus. 
Verloskundigen Praktijk Duna 
Lus ta situa na Neptunessrtaat 
10. Duna Lus ta un trio-praktijk 
unda e siguiente parteranan sra. 
Xochi Woorts, sra. Ruschlenda 
Martijn y sra. Asuncion Correa, 


studia y diploma na Hulanda a 
uni conocemento y experien- 
cia pa duna nan clientenan un 
cuido di nan embaraso y parto 
na un bon nivel. 

Riba e potretnan por aprecia 
sra. Woorts hunto cu un par di 
feliz mama cu ta na estado y cu 


ta wordo asisti pa Duna Lus. 
Pampers ta gradici Verloskun¬ 
digen Praktijk Duna Lus pa e 
sosten duna n’e mamanan cu 
ta den feliz espera di nan baby 
y pa cualkier informacion por 
yama Duna Lus libremente na 
588-1614. 



J.E. Irausquin Blvd 230 
Palm Beach, Aruba 
Phone: 586-7777 
Fax: 586-5555 


Nos na Excelsior Casino ta buscando 
Waitress 


Pa aplica mester tin 18 ana pariba y un passfoto of ID valido. 
Si ta interesa por pasa yena un applicacion na nos oficina 
entre 9or di mainta pa 5 or di atardi. 

Baby PAMPERS® 

G-Qion a sera 2008 pa Milangelo habri ana 2009 




E ana aki Pampers® ta re- 
conoce 3 baby di ana cu a nace 
dia 1 di january. A reina un gran 
alegria ora e mayornan di e 3 
Pampers® baby a wordo acerca 
p’e representante di Pampers® 
unda nan a wordo notifica cu 
nan tin e Pampers® baby di 
ana 2009. 

E prome baby a nace un par 
di minut después di 3’or di 
marduga y ta hiba e nomber di 
Milangelo Vasquez Trenidad, 
su feliz mayornan ta Melissa 
Trenidad y Angel Vasquez. 

E di 2 baby a nace pa 10.10 amy 
a wordo asisti pa Xochi Woorts 
di Verloskundigen Praktijk 
Duna Luz y ta hiba e nomber 
di Luis Guillermo Garcia, su 
mayornan Marcela Quintero y 
Luis Garcia. 

Di 3 baby a nace pa 4.00 di 


atardi. Su feliz mayornan ta 
Milangela Acosta Wilson y 
Aljalis Acosta y e baby ta hiba 
e nomber di Diego Armando 
Acosta. 

Tur e mayornan a keda hopi 
contento y alabez a aprecia 
e gesto cu nan tur a wordo 


considera como baby di ana. 
E sorpresa mas grandi tabata 
pa Christina Vrolijk ora cu el a 
wordo acerca ya cu e tambe ta 
haya regalo di productonan di 
Pampers®, pasobra cu el a haya 
e ultimo baby di ana 2008. Cu 
hopi alegria el a acepta e basket, 
pasobra cu ta pa solamente 87 



minuut Christina e hera pa a 
haya e baby di 2009 y pesey 
baby G-Qion tambe ta wordo 
reconoci pa Pampers® como e 
baby cu a sera ana 2008. 

Feliz mayornan di G-Qion ta 
Christina Vrolijk y Kiomy Rid¬ 


derstap. 

Un biaha mas Compra y Pam¬ 
pers® kier a felicita e mayor¬ 
nan cu nan miembro nobo den 
famia specialmente tur e feliz 
mamanan cu nan Pampers® 
baby. 

Den elocuente mensaje di fin di anja 

MIKE EMAN TA INSPIRA RENOBACION, CAMBIO Y SPERANSA NOBO 


"E prioridadnan di AVP ta logico y husto... nan ta habri caminda pa cambio, un speransa nobo, un avenida pa alivio, optimismo y progreso" 



Cu su discurso na final di aha 2008 lider di partido AVP, mr.Mike Eman a inspira nos 
comunidad cu un presentacion cu tanto pa contenido como den su sostén a crea un 
ambientedi hopo speransa pa cambio. Un ambiente di un cambio pa un miho Aruba. Mike 
Emn a projecta e retonan cu tur sinceridad, pero na mes momento e solucionan cu den e 
presentacion a haya sostén di expertonan renombra den nos pais. 

E discurso tabata acohedor. E atencion cu ta necesario pa hunto nos por construi un 
Aruba nobo na unda un biaha mas nos por biba den harmonia cu otro. Asina el a papia 
riba e aha cu a bai laga nos. Un aha na unda husticia a prevalece dilanti un corte di 
huesnan. 

Aha 2009 lo bira e aha na unda husticia lo prevalece dilanti e corte di pueblo. Mike Eman: 
“Mi tey cu boso nan. Sea cual sea e sacrificio personal, mi compromiso cu boso ta 
incondicional. Hunto nos lo lucha te na e momento cu pueblo recobra su felicidad y 
Aruba ta contento atrobe. Hunto nos lo cende e lusnan den nos hogarnan atrobe y laga e 
claridad di un bida cu perspectiva y oportunidad yega di nobo den cada skina di nos 
pais.” 


Mr.Luciano Milliard, docente Derecho Constitucional: 


" Si nos mira un politico manera Mike 
Eman, e ta un politico cu a dicidi cu e kier 
sirbi e pais aki. E no a drenta politica pa e 
sirbi interesnan di partido, di un famia, 
pero di verdad pa sirbi e interesnan 
general. 

Nos ta un entidad chikito. Y pa nos por 
para den e mundo grandi aki cu tur su 
desafionan nos mester forma parti di un 
entidad mas grandi. Nos ta forma parti di 
Reino Hulandes y si nos kier nos por 
forma parti di e bloke 

Europeo. Aworaki cu nos tin e derecho pa vota pa Parlamento Europeo, nos porinfluencia e 
decisionnan riba nivel Europeo y hasta riba nivel mundial. Esey ta un logro grandi. 

Nos a ripara cu e Aruba di e milenio nobo mester di lidernan capacita, lidernan cu tin 
preparacion, lidernan cu tin e vision p ayuda cu e adelanto di e pais aki. Ta pesey cu nos a 
bin cu diferente institutonan manera p.e. FESCA y Instituto Digna Lacle-Herrera pa 
formacion politico. No pasobra cu nos ta haya cu nos ta asina bon, no, nos a sinti cu pueblo 
ta exihi mas di su lidernan cu 20-25 aha pasa." 


Drs.Paul Croes: Experto tereno politica internacional 


Otro experto cu a afirma e vision cu M ike E man 
a presenta ta experto, poliicolgo drs Paul Croes. 
E a mustra cu ta importa nte tambe pa wak e 
politico, no solamente cu nos mester di vision, 
pero tambe inspiracion. 

Mustra pueblo, nos hobennan, nos grandinan, 
cu ta berdaderamente husto cu nos portrece e 
cambio atrobe y trece bek e nivel di politica cu 
nos pueblo ta exihi di nos politiconan". 


RETO PA FUTURO 


Lider di AVP Mike Eman a mustra cu ora na aha 1986 Aruba a nace como pais, Aruba y su 
hendenan a conoce ananan di superacion di retonan gandi, momentonan di rescate 
economico, di orguyo di portriunfa y trece felicidad bek pa famianan turrond di nos isla. Mike 
Eman: "Pa hopi aha nos a construi riba e fundeshi di vision, trabou duro y éxito aki. Ultimo 
ananan sin embargo vida na Aruba a conoce un buelta. Unda cu mi bai mi ta scucha, mira y 
sinti e situacion. Pobery rico ta haya nan mes forsa turdia pa entrega mas di nan entrada, nan 
porvenir, nan trankilidad y nan seguridad." 




PRESUPUESTO ALTERNATIVA 


Mike Eman ta relata cu e estudionan di e fundacion cientifico FESCA a haci, confirma pa cifranan di CBS y Banco Central cu desde aha 2000 e entrada pa cada famia na 
Aruba a perde su balordi compra drastica mente. AVP tin un Plan. E plan aki ta encera recuperacion di eforsa di compra di nos cuidadanonan, segura empleo y entrada di 
nos hendenan. Adelantando riba ehecucion di e vision di AVP, e fraccion di partido AVP a presenta un Presupuesto Aiternativa den Parlamento pa mustra den un forma 
cuantifica y specifica con lo realisa e vision di AVP pa recupera yrenoba Aruba. 


Drs. Hans Henriquez, 

Director di Banco Central di Aruba 2004-2007 



"E idea cu bo ta bin cu un 
Presupuesto Alternativa, kier men cu 
e ta bai ta mas transparente cu e ta 
actualmente. Lo bai tin discusion riba 
cifranan y esey sigur ta un aspecto 
hopi positivo. Esaki ta trece cu ne 
tambe cu den futuro lo tin cifranan 
realisa, cu cuentanan anual lo duna 
un bistå kico en efecto a wordo 
realisa y kico a wordo agsta y kico no, 
kico a wordo inverti y kico no. Cu e 
palabranan importante aki por 
conclui cu e ex-Presidente di Banco 


Central a afirma cu e caminda di presenta alternativanan concreto manera den 
Presupuesto Alternativa di fraccion di AVP ta un renovacion y elevacion importnate di e 
nivel di politica. 


Mr.drs.Richard Arends, presidente di FESCA: 


Otro experto cu a subraya e caminda di 
substancia bo ideanan manera e liderdi 
AVP, mr. Mike Eman a presenta ta e 
Presidente di FESCA, mr. Drs. Richard 
Arends. 

Richard Arends a mustra cu aha 2009 ta 
un aha yen di oportunidad. E 
oportunidadnan ki ta ser constata den e 
estudionan cu FESCA a publica tocante 
economia y i nfra s tru ctu ra . E 
recomendacionnan cu FESCA a haci ta 
trece un balance atrobe entre economia, 



infrastructura y calidad di biba. Infrastructura di Aruba te rekeri un 'inhaalslag' grandi den 
mantencion. Cu nos propio wowo nos por a constata atraso in menso cu Obranan Publico 
tin. Ademas di esaki un 'kwaliteitslag'ta indespensabel. Den e ultimo estudio di FESCA 
nos ta constata cu nos telecomunicacion, puerto maritimo yaereo mester wordo treci den 
e lina cu e producto nobo 'Aruba'cu nos ta desea. Ture recomendacionnan aki ta delinea 
loke nos ta considera e vision pa futuro di Aruba". 


E PESO CU GOBIERNO A PONE RIBA PUEBLO 


Aumentonan di prima, aumento di invoerrechten, brandstofcla usule y e introduccion di B BO, tur ta factornan cu a pone un peso grandi riba economia di nos pais y a afecta 
y limita e poder di compra di nos hendenan. Aha 2007 a sera cu un inflacion record di 10,2% Tur esaki a haci Aruba un pais caro, tanto pa e habintenan como pa 
bishitantenan.Ta pa prome bes cu e diferencia di inflacion diAruba y Merca ta asina grandi. Esaki a haciAruba mucho menos atractivo pa nos mercado tu ristico. 


RECUPERA PODER Dl COMPRA STIMULACION PA ECONOMIA 


E lider Mike Eman a bisa cu AVP tin un plan completo pa recupera e poder di compra pa e comunidad aki y Aruba su posicion di competencia. Cu eliminacion di BBO nos ta 
kita un peso fuerte for di schouder di e comunidad aki y duna asina nos economia oportunidad pa crece atrobe. Cu introduccion di energia alternativa, molinanan di 
biento, energia solar y deepsea watercolling nos kier realisa den un periodo di gobernacion 40% di reduccion di e perso enrome di brandstofcla usule. 

Eman ta senala cu introduccion di energia alternativa lo poneAruba tambe riba otro nivel den proteccion di nos medio ambiente. Un Aruba bunita ta nos responsabilidad 
pa nos calidad di bida awe, pero tambe pa entrega na e generacionnan cu ta bin un isla cu ta sigui brinda naturalesa y bunitesa. 


Michael Kuiperi, diputado di Turismo 1983-1985 


"Mi ta mira den Mike Eman, e lider di 
partido AVP, un persona cu ta traha cu 
vision y cu ta traha cu comisionan. E ta 
studia y weita con pa haci tur cos na e 
miho forma posibel sin cu e tin mester di 
haci pruebanan cu ta perdemento di 
tempo ycu ta costa placa". 

Durante su discurso sobresaliente e 
lider Mike Eman a papia tambe riba e 
necesidad cu tin pa renobacion y 
restauracion completo di infrastructura, 
camindanan, e stado fisico di nos ciudadnan, nos edificionan y barionan. Pa esaki AVP lo 
aloca 40 miyon pa haciAruba atractivo ycompetitivo un biaha mas. Den e plan total diAVP 
ta inclui plannan di resauracion esencial pa conserva edificionan historico. Inversionnan 
importante lo wordo haci, no solamente pa pais Aruba, pero tambe pa turismo y pa solides 
di nos nacion. Identidad diAruba su desaroyo, su cultura, herencia, nacimento como pais 
y orguyonacionalte edifica den e edificioy sitionan transcendental aki. 


Vi Frank, ex di rector di Kadaster: 


Experto veterano den planologia a 
mustra cu e ta comparti e vision di Mike 
Eman pa restaura e centronan di nos 
ciudad y mantene Bestuurskantoor y 
haci hente area un centro historico di 
Araba. " E idea pa haci di 
Bestuurskantoordi e sitionan rond di dje 
un sorto di "Binnenhof". Esaki ta algo 
bunita, pasobra bo ta tuma hentere area 
di Wilhelminastraat, Schoolstraat, 

Zoutmanstraat bai te na L.G.Smith 
Blvd bin bek Kazernestraaty Schuttestraat. Ya tin monumento caba eynan, aunke cu nan 
no ta proclama monumento ainda, pero s i ta para riba mon urne nten lijst. 

Awor mi ta bisa mi nietonan "Eynan Status Aparte a nace, dus manan si Bestuurskantoor 
bai y un mucha puntra su tata na unda Status Aparte a nace e tata no tin nada pa mustra 
nan. Ta pesey mester conserve, hacie un Binnenhof y e lo tey pa semper. Mike ta un 
persona masha dinamico, e tin hopi vision pa kico por wordo realisa den e ramo ey, dus di 
conservacion di nos monumentonan." 




INVERSION DEN ENSENANSA 


Un aspecto cu a haya hopi atencion di Mike EmAn durante su discurso tabata Ensenansa. No porta otro tampoco, pasobra ensenansa ta esencial pa un pais, su 
hendenan y su futuro. E ta e fundeshi riba cua turcos ta wordo construi. E ta e weso di lomba di un nacion. 

Te pesey mes cu Mike Eman den su discurso a bisa cu Ensenansa ta prioridad number un pa partido AVP. Nos mester tin alumnonan motiva y contento, maestronan 
prepara y recompensa hustamente, programanan di esenansa cu un contenido cu ta prepara nos hobennan pa e futuro cu ta spera nan, scolnan den bon estado cu un 
bon ambiente na unda alumnon y maestronan porexcela. Esey ta prioridad diAVP. 

M ike E ma n: “Nos generacion di hobennan ta nos tesoro. 30% di nos poblacion ta hoben, pero nan ta representa 100% di nos futuro”. 


Freda Croes-Rodriguez, experto den ensenansa: 


"Pa AVP semper ensenansa ta e prioridad. Mike y AVP tin un vision cla y real locual mestersosode pa duna ensenansa bek e lugar cu e 
merece. Ensenansa ta sigura nos hendenan y nos pais un miho manan. Mike ta hopi consciente tambe cu no solamente ensenansa pero 
educacion en general mesterdi atencion urgente. Mayornan y educadornan mestersosten den nan tarea dificil. Futuro di nos pais ta nos 
hendenan. Esaki ta e fundeshi die vision diAVP y Mike." 

Den e Presupuesto Alternativa di AVP fondonan emergente lo wordo aloca pa Renobacion di scolnan y pa tin mas maestro. Miho 
preparacion riba nivel diMBOyHBOIodunaehobennandiAruba posicion nan mas halto riba mercado la bora ly esey lo trece cu ne cu lo tin 
un contribucion mas grandi na productividad y progreso diAruba. 

AVP ta poniendo hopi atencion yesfuerso pa poneAruba riba plataformanan grandi, pa habri oportunidad nobo di cooperacion cu e mundo 
pafodi nos frontera nan. E esfuersonan akia keda corona cu relacionan nobie importante pa Aruba cu H ulanda, cu Union Europeo. 


Drs.Rob Henriquez, director CBA 2004-2007 


E Presidente di Banco Central a subraya tambe e vision mas amplio pa pone Aruba den cuadranan mas grandi di cooperacion pa 
garantisa calidad y progreso. E log ro di derecho di voto a base di e jurisprudencia Eman/Sevingerta un a porte di e cosnan importante 
cu a worde logra. 

Riba e desaroyonan aki Henriquez a ela bora y mustra: "Mi ta kere cu dor di buska integracion cu Hulanda y cu un liasion estrechocu 
EU, locual oposicion ta haciendo pa studiantenan y nan studielening y tambe loke ex Minister Croes a haci dor di wak mas liason y 
tambe pa tin un verkiezingsbinding cu EU, esey ta haci cu tin vinculo tangibel cu Hulanda. Si den futuro bo haci e liason aki mas fuerte, 
mi ta kere mas bien bo ta percura pa bo tin un Status Aparte. Esey ta un Status Aparte. Status Aparte no kier men cu bo ta ‘bai cu 
reservanan di institutonan (Banco Central, WEB, ELMAR y SETAR- redaccion)." 


MIKE EMAN: ESPIRITO Dl CAMBIO Y TRIUNFO PA PUEBLO Y PAIS 


Mia consola y convivi cu fa mianan rond Aruba cu a sufri perdidanan grandi. Mi ta parti awor di tur locual mi a mira, di tur locual mi a comparti cu nos pueblo y di tur cu a tenemi y brasamicu 
e deseo pa cambio, pa un futuro pa nan famia y pais. Hunto nos lo lucha te na e momento cu pueblo recobra su felicidad yAruba ta contento atrobe. Hunto nos lo cende e luznan den nos 
hogarnan atrobe y laga e claridad di un bida cu perspectiva y oportunidad yega di nobo den cada skina di nos pais. Nos ta comparti e sonjonan di nos profesionalnan, nos hobenan pa 
hacidiAruba un pais progresivo modernoycu oportunidad pa nos hendenan poralcansa nan maximo potencial.Aruba portriunfa. 

Cu eespirito hoben di triunfo pa nos Pueblo y nos Pais Aruba nos ta comparti e dianan di reinforza nos fey determinacion cu un compromiso pa trece cambio, renovacion y felicidad pa un 
y tur. 

Den nomber di Partido di Pueblo ricibi mi deseonan cu Bendicion di nos Creador yena nos hogarnan y ilumina nos curason cu un Speransa Nobo pa un 
Anja Nobo cu salud y felicidad pa un y tur. Bon Anja. 

Nuraisa Lispier a sali pa Reinado Internacional 

del Cafe 2009 




DIABIERNA ultimo, riba e di 
dos dia di e ana nobo nos repre- 
sentante p’e certamen Reinado 
Internacional del Cafe 2009, 
srta. Nuraisa Lispier a sali pa 
bay representa Aruba un biaha 
mas. 

Nuraisa Lispier a biaha pa Pan¬ 
ama prome cu COPA Airlines 
y despues a bula pa Bogota, 
unda cu e representantenan di 
e certamen a topa cune na aero- 
puerto. Nuraisa tabata e prome 
candidata cu a yega Colombia 
pa participa. 

Riba e mesun dia represen¬ 
tantenan di Honduras y Brazil 
tambe a yega y hunto nan a bay 
keiro den Bogota. Diadomingo 
nan a biaha pa Pereira unda cu 
a topa cu 3 candidata mas y pa 
ayera nochi tur e candidatanan 
(20 en total) a biaha pa Maniza- 
les, unda cu e certamen mes lo 
tuma lugar diasabra awor 10 di 
januari 2009. 

Nuraisa Lispiere ta gozando 
hopi di Colombia, ya cu ta pa 
prome biaha cu e ta bishita 
Colombia! Desde ayera e com- 
petencia mes a cuminsa ofi- 
cialmente, pues nos lo keda 
pendiente pa trese mas potret 
di Nuraisa su participacion na 
Reinado Internacional del Cafe 
2009. 

Diasabra awor 


Lo celebra cumpleano di Santa Filomena 



den su parokia na Paradera 


DIASABRA benidero 10 di 
januari lo wordo celebra mun- 
dialmente e cumpleano di 
Santa Filomena. E ana aki 
nos na Aruba lo bolbe celebre 
mescos cu e ta wordo celebra 
na Mugnano del Cardinale na 
Italia caminda tin e Santuario 


di Santa Filomena. E programa 
ta lo siguiente: 

6.30 p.m. Resamento di Santo 
Rosario di Santa Filomena den 
Parke Santa Filomena banda 
di Misa di Paradera; 7.00 pm. 
Santo Sacrificio di Misa na 


honor di Santa Filomena.E misa 
lo wordo canta pa Coro Crystal 
di Paradera. 

Prome cu e Santo Sacrificio di 
Misa ta pidi tur hoben y ma- 
manan cu nan baby pa para 
pabao di misa na entrada ya cu 

Avenida Milo J. Croes 71 
Tel 5822303 
Habri Dialuna pa Diasabra 

invita nan bay sinta mas dilanti 
den misa yacu nan loricibiun 
recuerdo di e celebracion aki. 
Despues di Misa den Parke 
Santa Filomena ta cende e 
streanan mientras nos ta canta 
cumpleano feliz. Sigi despues 
pa un encuentro social p’e 


nidad di Santa Filomena den 
Pastorie. 

Nos ta conta cu presencia di 
tur nos hoben, parokiano y 
debotonan di Santa Filomena 
riba henter nos isla pa e cel¬ 
ebracion aki. 

Exposicion di Noel exitoso na Hulanda 



NA galerie Drokje a ser habri 
un exposicion di Pasco (Noel) 
hopi exitoso di e pintor Arubano 
Gustave Nouel hunto cu e artista 
Hulandes di obhetonan di glas 
Geert Biel. Por mira obranan 
individual di e dos artista aki 
riba e website nacional Hu¬ 
landes di Arte www.exto.nl 
Durante apertura e pintor Ar¬ 


ubano Gustave Nouel a entrega 
un kalender cu su pinturanan 
di Oranjehuis na e oradornan. 
Durante e exposicion tur in- 
vitado tin e oportunidad pa 
yena formulario y pa participa 
pa e premionan cu notario E. 
Keizer lo saca publicamente 
dia di clausura di e exposicion. 
Arubanonan na Hulanda ta ser 



invita pa bishita e exposicion te 
dia 14 di januari 2009 pa nan 
por participa den un di e hopi 
premionan. 

E exposicion a cuminsa cu un 
apertura special unicamente 
pa invitadonan caminda pin¬ 
turanan di Pasco a ser presenta. 
E conocido soprano regional 
Marga Hemmer a canta y demon- 
stra e aprecio pa su talento. 
Tabatin ‘living statues di an- 
gelnan’, declamacion di poesia 
y mas sorpresa cultural manera 
presentacion di bebida Hulandes, 
hopi cuminda y bebida y hopi 


mas... E pintor Arubano (www. 
nouel.net ) a presenta un serie 
completamente nobo inspira pa e 
misterionan cosmico y angelnan, 
sernan di luz y e Gran Creador. 
E exposicion a ser inaugura 
pa burgemeester L.B. Kobes di 
Wierden hunto cu sra. Annie 
J.M.A.Schreijer miembro di 
Tweede Kamer na Den Haag. 
Dia 26 di december cu tabata 
habri pa publico e general ta¬ 
batin mas cu mil bishitante y e 
expsicion di Noel (pascu) lo ser 
clausura dia 14 di januari, ‘cum- 
pleano’ di Gustave Nouel. 


Dia di apertura di e exposi¬ 
cion di Noel, ni Arubahuis ni 
ATA Europe a logra manda un 
representante y a cancela e 
oportunidad pa promove Aru- 
ba. Arubahuis y ATA awor a ser 
invita pa un otro oportunidad pa 
promove Aruba, dia di clausura. 
Si Arubahuis y/of ATA Europe 
confirma cu nan lo manda un 
representante pa haci un palabra 
dia di clausura, esaki lo bira un 
tremendo clausura caminda fol¬ 
ders di Aruba y material promo- 
cional disponibel por ser ofreci 
na e publico presente! 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Cu e clausura di ana 2008 y e deseo pa un bon ana 2009 

Sr. mr. Mike Eman una bes mas a demostra clase 


Milton D. Gomez 

Via e prestigioso, cual otro cu no 
ta ATV Canal 15 cu su dinamico 
director, sr. Tom Pietersz ! mi por 
a sigui e discurso cu nos hoben, 
dinamico y flamante sr. mr. Mike 
Eman den nomber di nos glorioso 
y prestigioso partido AVP a tene 
pa clausura ana 2008 y den e 
mesun rosea desea nos pueblo un 
bon ana 2009. 

E discurso otro cu ananan an- 
terior, segun mi a ser transmiti 
for di su cas of mihor dicho di e 
apartamento den cual e ta biba 
no mucho leu y cu ta dune bistå 
riba “Plaza 18 di Maart” cu un 
monumento dedica n’e 2147 
firmante pa “status aparte” y 
un busto di su difunto tata “sr. 
Shon A, Eman”, e “Abogado di 
Pueblo” cu sin duda hunto cu su 
difunto mama sra. Blanche su 
difunto welo sr. Henny cada dia 
y cada momento t’e fuentenan 
nato y bibo di inspiracion pa nos 
carinosamente yama “Mike”, un 
politico y patriotico nato. 

Cu e discurso aki e forma cu el a 
wordo hinka den otro cu present- 
acion di diferente persona respeta 
y prominente den nos comunidad 
y internacionalmente. 

Mi ta cuminsa pa menciona prim- 
eramente e prominentenan di ex- 
terior reconoci mundialmente. 
Reverendo Jesse Jackson, e fa- 
moso dominee Mericano, defen¬ 


y dicta catedra como maximo lider politico di nos pueblo. 


sor y luchador pa derechonan 
humano. 

Professor Amitai Etzioni, Pro¬ 
fessor na George Washington 
University, 

Sociologo, Tata di Social- 
ismo Moderno y e pensamento 
comunitarismo. 

Autor di diferente bukinan 
tocante comunitarismo den cual 
e actual 

Prome Minister Hulandes 
Jan Peter Balkenende a skirbi e 
prologo. 

Awor ta sigui e prominentenan 
local. Entre nan na final tin un 
hoben prometedor tambe. 

Sr. Micheal Kuiperi, eterno pi¬ 
onero promotor di nos industria 
turistico y hopi anja director di 
Camara di Comercio., 

Sr. Vi Frank, un otro Arubiano 
di puro sepa, conocedor di nos 
historia y di nos cultura, hopi ana 
Director di nos Departamento di 
Kadaster, 

Sr. Rob Henriquez ex-Director di 
nos Banco Central, 

Sra. Freda Croes, ex-cabesante di 
scol, awor pensionado, 

Sr. mr. drs. Richard Arends, Direc¬ 
tor di Fesca, e instituto cientifico 
di AVP cu ta e responsabel prin¬ 
cipal pa un cantidad di raport 
cientifico cu recomendacionnan 
di varios indole di gobernacion, 
Sr. mr. Paul Croes, politicologo, 
graduado di Universidad di Le- 
iden. 


Sr. Moonchie Tromp, otro Arubia¬ 
no di puro sepa, amigo di difunto 
Shon A. Eman. “Ta bale la pena 
menciona aki cu Moonchie a de- 
clara di ta reconoce den Mike un 
digno sucesor di su difunto Tata 
sr. Shon A. Eman”. 

Mr. Luciano Milliard, docente na 
Universidad di Aruba, alabes Di¬ 
rector di otro fundacion cientifico 
di AVP, Fundacion Digna Lacle 
Herrera. 

y last but not least e hobencito 
Juan Pablo Romero, un hoben di¬ 
namico y prometedor cu ta apre- 
cia y sostene e science fair cu AVP 
proximamente lo organisa riba 
tereno di energia alternativo 
Cada uno den nan forma y cada 
bes acompana pa imagennan di 
cada lugar y situacion, na cual e 
participantenan den e programa 
ta referi, y por ultimo e mu- 
sica suave y bon escogi cu tabata 
acompana henter e 30 minut di 
e discurso. 

Mike, nos futuro Prome Minister 
hunto cu su crew di conseheronan 
mas serca, e.o. su distinguido 
sra. Doina Eman, a percura pa 
un “novum” o sea “un inovacion” 
den e forma cu tradicionalmente 
programanan di e indole aki sa ser 
presenta na television. 

El a demostra tambe un bes mas 
su responsabilidad debido y ehe- 
mplar di Mike como e maximo 
lider politico di Aruba. Mike a 
demostra su dedicacion profundo 


pa mustra y hasi locual cu e kier 
logra pa nos comunidad. 

E ta haci tur esfuerso pa su men- 
sahe y deseonan, su speranza, su 
empeno y su compromiso yega 
y drenta den e curazon y e alma 
di cada un di nos conciudada- 
nonan. 

Traha, y mas traha conhunta- 
mente pa logra interes general di 
Aruba acompana pa paz trankili- 
dad, felicidad, prosperidad, toler- 
ancia y harmonia y solidaridad. 
Mike, den un forma corto di 
unicamente Vi ora sin menciona 
nomber di ningun adversario po¬ 
litico, digno manera un politico di 
e clase y altura di Mike, a mustra 
y a ilustra den un manera bibo e 
situacion penoso den cual Aruba 
ta actualmente. 

Su preocupacionnan y preocupa- 
cion di tur indole cu ta biba den 
nos pueblo. 

Hasta el a mustra e atencion y 
preocupacion cu e y nos mester tin 
pa nos prohimonan den pueblo- 
nan di nos region cu ta biba diari- 
amente den situacionnan dificil. 
Mike a mustra riba e confianza 
y e fe cu semper nos mester tin 
den nos Creador, pero tambe e 
balentia, e patriotismo y e posi- 
tivismo di nos pueblo. E facilidad 
y oportunidadnan cu nos mester 
ofrece nos hobennan di awe cu ta 
nos futuro di manan. 

30% di nos poblacion ta consisti 
di nos hobennan, pero nos confi¬ 


anza ta 100% den nan man. 

El a haci referencia e.o. n’e Sci¬ 
ence Fair cu proximamente AVP 
lo organisa pa nos hobennan riba 
tereno di energia alternativo. 

E hecho cu Mike a inclui den su 
discurso e internacionalmente 
reconoci y respeta 
Rev. Jesse Jackson, y Profesor 
Amitai Etzioni, tabata sorpren- 
dente y ta refleha parti di e con- 
tactonan cu Mike y su partido ta 
mantene cu personanan respeta 
y influeyente den extrerior. Con- 
tactonan Importante cu Aruba lo 
por conta riba nan sosten den un 
futuro gobernacion. 

E discurso di Mike tabata simple- 
mente fenomenal. Mike a dem¬ 
ostra atrobe e clase di lider cu e ta, 
kico e ta desea pa Aruba, unda e 
kier bay y den ki forma e kier logra 
esey pa nos pueblo. 

No ta pornada cu Mike a logra un 
cantidad record di 6188 votos den 
eleccion anterior y segun pronos- 
ticonan lo ta surpasando 8000 
voto caba pa eleccion benidero. 
Segun e mesun encuestanan y 
ultimo pronostico relampago 
despues di e discurso aki di Mike, 
ya caba AVP, por conta cu un Vic¬ 
toria aplastante garantisa. 

Mike PABIEN, sigui asina, Pueblo 
ta cu bo y bo partido AVP pasobra 
bo ta demostra di ta un politico 
cu amor patriotico nato pa nos 
pueblo! 


Brazil Taekwondo Dojang ta sigui cu entrenamento 

dia 12 di januari 


E ana aki Brazil TKD tin plan grandi. 
Brazil Taekwondo Stichting ta maneha 
e skol Brazil Taekwondo Dojang. Instruc- 
cion ta ser duna tres biaha pa siman, 
esta dialuna, diarazon y diabierna, di 
5 te 6or di atardi y di 6 pa 7or p’esnan 
mas grandi. 

Brazil Taekwondo Stichting ta un or- 
ganizacion cu ta traha na bienestar di 


e hubentud di Brazil y becindario. Nos 
ta educa e alumnonan pa tin respet y 
disiplina. 

Tambe pa campeonatonan of pa por 
defende nan mes n’e momento cu esaki 
ta necesario. Dor di practica taekwondo 
e alumnonan ta haya mas confianza den 
nan mes y esaki ta yuda nan pa enfrenta 
aigun clase di situacion den nan bida 


diario, incluiendo presion di muchanan 
di nan mes edad (peer-pressure). 

E ana aki Brazil TKD tin plan grandi 
cu lo contribui enorme pa taekwondo 
di Aruba en general. Lo organisa 4 
campeonato prome cu e “Best of the 
Best Taekwondo National” p’asina scoge 
e mihornan cu lo enfrenta otro den e 


campeonato mas popular di Aruba. Lo 
tin hopi otro sorpresa. 

Entrenamento ta sigui dialuna awor dia 
12 di januari y esnan cu ta interesa pa 
cuminsa practica taekwondo por tuma 
contacto cu Alberto Klabber na tel. 582- 
1230 of pasa na lugar di entrenamento 
na Tarcicius Kleuter School banda di 
Misa Cristo Rey na Brazil. 

Por lo menos 500 Palestino morto 
desde cu e atakenan Israeli a cuminsa 

POR lo menos 500 Palestino a 
perde nan bida den e ofensiva 
Israeli lanza 27 di december 
pasa contra Franja di Gaza, 
segun e hefe di e servicionan di 
emergencia di e teritorio Pales¬ 
tino aki a afirma diadomingo. 
"E number di martirnan a yega 
por lo menos 500, entre nan 87 
mucha, y di e heridonan mas di 
2.450. E balans di morto por ta 
mayor, pasaobra tin un cierto 
number di martirnan y di heri¬ 
donan riba caya cu nos no por 
a evacua te na e momentonan 
aki. 

Diadomingo, un dia despues 
di e lanzamento di un ofensiva 
terestre di envergadura despues 
di un siman di bombardeonan 
aereo, por lo menos 47 Pales¬ 
tino a muri debi na e atakenan 
Israeli, di nan por lo menos 22 
civil, segun dokter Hasanein. 
Na final di atardi cinco Pal¬ 
estino di mesun famia a muri 
ora e auto den cual nan tabata 
aden cerca di ciudad di Gaza a 
wordo impacta dor di un obus 
cu a wordo tira dor di un tanki 
Israeli, segun fuentenanmedico 
Palestino, entre nan un mucha 
muher di 14 ana. E conductor di 
e ambulans cu a wordo manda 


pa e sitio tambe a muri a causa 
di e tironan Israeli, e fuentenan 
a agrega. 

Un promer balans oficial Israeli 
tabata senala un soldat morto 
y otro 30 herido den e ofensiva 
terestre na franha di Gaza, con- 
trola dor di Hamas. A pesar di 
e ofensiva na Gaza, e tironan 
di racketnan contra e parti sur 
di Israel, cu a cuminsa 27 di 
december, tabata sigui. 3 civil 
y un soldat a muri victima di e 
racketnan aki. 

Tropanan Israeli, apoya pa 
bombardeonan di artiyeria y 
aviacion, a drenta den profundi- 
dad na varios sector di e franha, 
caminda nan a penetra diasabra 
anochi despues di un siman di 
bombardeonan aereo. Te awor 
a senala combatenan na altura 
di Jabaliya, na e parti nort di e 
teritorio, y na e bario Zeitun, 
ena e parti este di ciudad di 
Gaza. 

Varios testigo a bisa cu cerca 
di 50 tankinan y unidadnan 
di infanteria tabata cerca di e 
antiguo colonia hudiu di Netza- 
rim, solamente na 3 kilometer 
di distancia di ciudad di Gaza, 
e principal aglomeracion di e 
teritorio. 


Decenanan di famianan ta¬ 
bata huy na e parti sur den nan 
auto y trucknan a medida cu 
e tankinan Israeli tabata yega 
mas cerca. 

“Nos forzanan a alcanza obhe- 
tivonan cu a wordo fiha pa ime- 
di e disparonan di racketnan. E 
operacion ta avanza mas rapido 
cu loke a premira”, segun e vo- 
cero di ehercito Israeli, general 
Avi Benyahu. 

Un alto responsabel militar 
Israeli a bisa cu no tin combat¬ 
enan curpa a curpa, y cu “lo 
esencial di resistencia ta den 
forma di disparonan di obus- 
nan di mortero. Ta posibel cu 
nos mester mantene durante 
un cierto tempo e control di 
cierto sectornan, for di unda ta 
lanza racketnan, pero e obhe- 
tivo no ta reocupa e franha di 
Gaza”, el a bisa bou condicion 
di anonimato. 

Un alto mando di Hamas, 
Mushir al Masri, a afirma cu ‘e 
enemigo’ no a “logra alcanza 
nan obhetivonan y resistencia, 
cu e tiki medionan cu e ta di- 
spone di dje, a sorprende. Na 
cierto momento, e enemigo lo 
anuncia nan fracaso y resisten¬ 



cia lo proclama e Victoria”. 
Hamas a cualifica diadomingo 
como ‘farsa’ e incapacidad di 
Conseho di Seguridad di ONU 
di consensua un texto, despues 
di 4 ora di discusionnan diasa- 
bram cu lo yama na e fin di 
violenciana franha di Gaza, 
esencialmente dor di oposicion 
di Merca. 

Na London, Promer Minister 
Britanico, Gordon Brown, a 
bisa diadomingo cu e conflicto 
tabata na “un momento hopi 
peligroso”. 

Comision Europeo a pidi Israel 
pa crea un ‘coredor humani- 
tario’ pa por distribui e ayudo, 
y a anuncia un ayudo suplemen- 
tario di 3 miyon Euro pa Gaza. 
Sin embargo, ningun convoy 
tabatin previsto pa drenta Gaza 
diadomingo debi na e combat¬ 
enan. 

Papa Benedicto XVI a denuncia 
“ e noticianan dramatico cu ta 
yega for di Gaza” y a deplora 
cu e “rechazo na dialogo” ta 
conduci na situacionnan “cu 


ta afecta di manera inbisabel 
e poblacion, victima di e odio 
nobo y guera”. 

Un responsabel halto di e min- 
isterio di Relacionnan Exterior 
Israeli a sigura cu e diplomacia 
di su pais a logra, te na e mo¬ 
mentonan aki, baha e presion 
riba Israel den bistå di un alto 
al fuego, pa asina tin tempo 
di cumpli e obhetivonan di e 
ofensiva militar. 

Diadomingo anochi, un delega- 
cion di Union Europeo a inicia 
un gira dor di Oriente Medio 
pa purba logra un alto al fuego. 
E delegacion aki, dirigi pa e 
minister Checo di Relacionnan 
Exterior, Karel Schwarzenberg, 
a pidi promer cu a sali un alto al 
fuego na Gaza. President Fran¬ 
ces, Nicolas Sarkozy, tambe lo 
biaha awe pa Medio Oriente. 
President di Autoridad Pales¬ 
tino , Mahmud Abas, lo ricibi’e 
dialuna mes na Ramala, y a bisa 
cu el lo pidi pa presiona Israel 
pa pone un fin na si agresion 
brutal na Gaza. 

Muher suicida ta laga 35 morto 
na santuario di Bagdad 



UN atacante suicida a infiltra 
diadomingo entre un multitud 
di peregrinonan y a explota su 
mes, causando morto na por lo 
menos 35 persona y lagando 
cerca di 79 herido na un santu¬ 
ario chiita na e parti noroeste di 
Bagdad, segun funcionarionan 
Iraki. 

E explosion a tuma lugar na un 
puesto policial pafor di e santu¬ 
ario Imam Moussa al-Kadhim 
na Kadhimiya, un zona prin¬ 
cipalmente chiita di Bagdad, 
mientras e comunidad tabata 
prepara pa fiesta religioso di 
Ashura otro siman. Ashura ta 
conmemora e morto di Hussein, 
nieto di e profeta Mahoma. 
Mayoria di e victimanan tabata 
peregrinonan di Iran, segun 


e vocero di seguridad, mayor 
general Qassim Moussawi, 
remarcando e tension religioso 
entre e dos paisnan mayoritari- 
amente chiita. 

“tabatin curpanan tur camin- 
da, aigun di nan tabata falta 
brazanan y pianan”, segun e 
testigo Said Qassim, cu tabata 
distribuyendo cuminda y be- 
bida na e peregrinonan cerca 
di e lugar caminda e explosion 
a tuma lugar. 

Vocero Moussawi a sistene cu 
35 persona a muri y 79 a re¬ 
sulta herida. Otro fuentenan di 
seguridad Iraki a duna cifranan 
di victimanan levemente mas 
halto. 

Forzanan di Merca na Irak a 
keda bou mandato Iraki dia 1 
dijanuari, despues di e firma di 
un pacto bilateral cu ta ordena e 
retiro di e 140 mil soldat manda 
pa Washington pa fin di 2011. 
Mientras Merca ta reduci su ac- 
tividadnan na Irak, e forzanan 
local ta tumando un mayor re- 
sponsabilidad den e asuntonan 
di seguridad. 


Casi seis ana despues di e inva¬ 
sion lidera pa Merca na 2003, 
e violencia a cay radicalmente 
na Irak den comparacion cu e 
enfrentamentonan y atakenan 
sectario bisto na 2006 y 2007. 
Pero e militantenan frtecuent- 
emente ta realiza asaltonan cu 
bomnan manera esun cu a kibra 
e calmo di diadomingo. 
Moussawi a informa cu gobi- 
erno a ordena un investigacion 
y un reforzamento di seguridad 
pa e eventonan di e peregri- 
nahe. 

Ana pasa, militantenan sunita 
a cuminsa usa cada vez mas 
muhernan y mucha muhernan 
manera atacantenan suicida, cu 
e obhetivo di burla e medidanan 
di seguridad cu ta wordo tuma 
pa cu e hombernan. 

Cientos di miles di chiitanan 
Iraki lo bishita e ciudad sa- 
grado di Kerbala, 80 kilometer 
sur oeste di Bagdad, durante e 
festividad di Ashura. Ta trata 
di e fecha mas importante den 
e calendario di e comunidad 
musulman chiita. 


Teremoto na Indonesia ta 


causa 4 morto y 26 herido 


POR lo menos cuatro persona a 
muri y 26 a resulta herida debi 
na e seri di teremotonan cu a 
sacudi ayera e region di Papua, 
situa pa e parti este di e ar- 
chipielago di Indonesia, segun 
fuentenan oficial y medionan 
local a indica. 

Servicio Geologico di Merca, 
cu ta vigila e actividad sismico 
mundial, a informa cu na e re¬ 
gion a registra un teremoto di 
magnitud 7,6 grado den scala di 
Richter pa 04:43 ora local y cu 
su epicentro a wordo detecta na 
35 kilometer di profundidad y 
na 135 kilometer di Manokwari, 
Capital di e provincia. 

E sismo grandi aki a wordo 
segui pa un alerta di tsunami 
do di e centro di Pacifico y di 
autoridadnan di Indonesia, 
aunke esaki a wordo lanta poco 


despues. 

Segun e Instituto di Sismolo- 
gia y Geofisica di Indonesia, e 
teremoto di 7,6 grado a causa 
ademas, danonan material na 
Manokwari, cu un poblacion di 
alrededor di 165 mil habitante, 
como tambe na e ciudad di 
Sorong. 

E canal di television Metro TV 
a informa cu por lo menos 19 
persona a resulta herida y a 
wordo hospitaliza na Manok- 
waeri, caminda dos cas a cay 
den otro. 

Hefe di comisario regional di 
polis, general Bagus Ekodanto, 
a indica cu el a ricibi infor- 
macion riba e derumbe di un 
hotel chikito di tres piso y di un 
tienda na Manokwari, pero el 
a bisa cu te na e momento ey 
e tabata desconoce si tabatin 


victimanan. 

Di otro banda, un funcionario di 
e ayuntamento di Manokwari, a 
bisa na un radio emisora local, 
cu cinco persona tabata pega 
entre e escombronan di e hotel, 
parcialmente derumba. 

Priyadi Kardono, vocero di Cen¬ 
tro pa Gestion di Desasternan, 
a senala cu cuatro persona a 
perde nan bida a causa di e serie 
di teremotonan cu a tuma lugar 
na e region remoto di Papua 
occidental. 

Isla Nueva Guinea, cu su mitad 
occidental ta pertenece na In¬ 
donesia, ta riba e asina yama 
“Anillo de Fuego del Pacifico”, 
un zona di gran actividad sis¬ 
mico y volcanico cu ta wordo 
sacudi pa alrededor di 7 mil 
temblor pa ana, mayoria di nan 
modera. 


Merca ta studia un 
pakete economico nobo 



E pakete multimiyonario di 
estimulo cu cual president 
electo Barack Obama tin 
planea di rebiba economia di 
Merca no lo ricibi aprobacion 
di Congreso na tempo, esta pa 
su huramentacion, manera 
aigun tabata spera. 

Steny Hoyer, legislador de- 
mocracta influyente, a bisa 
cu e ta spera cu Congreso tin e 
pakete cla pa cuminsamento 
of mitad di februari, pero a 
aclarea cu e no lo wordo logra 
promer cu 20 dijanuari, ora 
Obama asumi poder. 

“Ta bay ta dificil prepara 
e pakete asina liher pa tin 
suficiente tempo pa revise, 
debati riba dje y aprobe”, e 
legislador a duna di conoce. 
Si el a confirma cu e pakete 
lo ta entre 800 mil miyon 
dollar pa un triyon dollar. 
“Obviamente e monto mester 
ta considerabel. Tur e econo- 
mistanan, ya sea di derecha 
of di izquiera, republicano of 
democrata, ta conseha cu e 
mester ta un pakete sustan- 
cioso pa logra e obhetivo di 
stabiliza e economia”, el a 
enfatiza. 

Obama, cu a yega Washing¬ 
ton ayera cu su famia, lo reuni 
awe cu e lidernan di Congreso 
pa papia ribae pakete di es¬ 
timulo. 

Ta claro cu prioridad di e 
mandatario nobo lo ta eco¬ 
nomia, y esaki lo bay ocupa e 
mayor parti di su tempo. Su 
mensahe radial di tur siman 
a centra exclusivamente riba 
economia y no a referi na e 


crisis entre Israel y Franha di 
Gaza. “Economistanan di am¬ 
bos bando di espectro politico 
ta di acuerdo cu si nos no ac- 
tua cu rapidez y rotundidad, 
nos lo wak un crisis econom¬ 
ico mucho mas profundo, 
cu lo por wordo traduci den 
tasanan di desempleo di mas 
di dos digito”, Obama a bisa 
den su mensahe. El a splica 
cu e obhetivo lo ta e creacion 
di empleonan atraves di re- 
construccion di careteranan, 
brugnan y scolnan. El a en¬ 
fatiza ademas cu el lo busca 
un apoyo bipartidista pa su 
plan. “Independiente di con 
nos yega na e situacion aki, 
e problemanan cu nos ta af- 
ronta awe no ta democrata of 
republicano, ta problemanan 
di Merca”, el a remarca. 

A pesar cu e democratanan 
ta controla ambos camara 
di Congreso, president di 
Senado, Harry Reid, a senala 
cu e ta spera cu cualkier plan 
di estimulo conta cu e apoyo 
di e republicanonan. Hopi di 
nan, sin embargo, ta rechaza 
un mayor involucramento di 
gobierno den economia. Ai¬ 
gun parti di e pakete ta wordo 
specialmente critica dor di e 
republicanonan, pasobra nan 
lo aumenta e gran deficit fis- 
cal cu ya caba Merca tin. 
Otro medidanan tin mas 
apoyo, manera e alivio fiscal 
pa dase medio. Sea como sea, 
lider di minoria republicano 
den Senado, Mitch McCon- 
nell, ya a adverti cu no por 
pusha e proceso y a senala 
cu mester tin un control pa 
no malgasta e placa. 

E debate oficial den seno di 
Congreso ainda no a cumin¬ 
sa, pero den prensa Mericano 
por a mira aigun medida cu ta 
ocasiona gran poleica. 
Asesornan di Obama y varios 
democrata ta analizando, 
entre otro iniciativanan, e 
ampliacion di e ayudonan na 
desempleadonan y un mayor 
cobertura medico na esnan cu 
no tin seguro di salud. 

Israel ta reitera cu lo continua cu su ofensiva militar 



PRESIDENT Israeli Shimon 
Peres a rechaza e posibilidad di 
un alto al fuego contra Hamas 
na Franha di Gaza, pero a bisa 
cu su pais no tin e intencion 
di ocupa e teritorio. Antes, 
Promer Minister Olmert a bisa 
cu e ofensiva terestre tabata 
inevitabel. 

“Nos no ta pretende di ocupa 
Gaza no trapa Hams, sino elim- 
ina terorismo. Y Hams mester 
sina un leccion real y serio. Nan 
no ta comprondiendo”, Peres a 
bisa den un entrevista cu e canal 
Mericano ABC. 

El a rechaza tambe e posibilidad 
di un alto al fuego pa provoca 
e fin di e combatenan. “Nos no 


ta bay acepta e idea cu Hamas 
ta sigui tira riba nos ni nos lo 
declara un alto al fuego. E no 
tin sinti”, Peres a declara. 
Legisladornan Mericano im- 
portante entrevista den progra- 
manan na e pais aki, a respalda 
fuertemente e accionnan Is¬ 
raeli. Entre e entrevistadonan 
tabatin e lider democrata y e 
lider republicano di Senado. 
Peres a agrega cu “nos tabata 
cuidadoso. Nos tabata modera. 
Nos a warda. Nos a dunanan 
varios oportunidad”. 

Haciendo referencia na Hamas, 
Peres a bisa cu “nan no por spli- 
ca dicon nan ta tira...y nan no 
por sconde cu nan ta actuando 



bou ordennan di Iran. Iran tin 
dos satelite na Medio Oriente, 
Hezbolla na El Libano y Hamas 
na Franha di Gaza”. 

Tambe Promer Minister Israeli a 
defende e ofensiva terestre lan- 
za diasabra riba Franha di Gaza 
dor di ehercito di su pais, cual el 
a cualifica di inevitabel. 
Obhetivo di e operacion, segun 
e mandatario despues di e se¬ 
sion semani di e gabinete na Je¬ 


rusalem, ta di tuma e control di 
e zonanan for di unda “ta lanza 
e mayoria di e racketnan Pales- 
tino contra suela di Israel”. 
Olmert a bisa cu\, desde e re- 
gionnan ey a lanza for di siman 
pasa mas di 220 racketnan, se¬ 
gun e agencia di noticias DPA. 
Di otro banda, minister di 
Defensa Israeli, Ehud Barak, a 
insisti diasabra anochi cu e op¬ 
eracion “no lo ta facil ni breve”, 


despues di matiza cu su pais “no 
ta hambra pa guera, pero no 
lo tolera un situacion den cual 
nos ciudadnan ta obhetivo con- 
stante” di e movimento islamico 
Hamas. 

Mientras tanto e combatenan 
intenso a continua diadomingo 
na Gaza, cual segun fuentenan 
militar Israeli, a wordo dividi 
den dos dor di nan forzanan 
terestre. 


Ministro di Defensa Colombiano ta bisa cu 
FARC y Piedad Cordoba kier haci un show 

Esaki relaciona cu e anuncio di liberacion di 6 rehen 



E minister Colombiano di De¬ 
fensa, Juan Manuel Santos, 
a acusa senadora opositora 
Piedad Cordoba y FARC di pre¬ 
tende di hinca President Alvaro 
Uribe den un huki cu e anuncio 
di e proximo liberacion di seis 
rehen. Esaki den declaracion- 
nan di ayera diadomingo. 

“Nos tabata sa cu lo FARC y Pie¬ 
dad Cordoba tabata pretende ta 
di hinca gobierno den un huki, 
haci un gran show y pusha Pie¬ 
dad Cordoba politicamente”, 
Santos a declara. E minister a 
aludi asina na un declaracion 
previo na e anuncio di FARC 
caminda cu Uribe a adverti riba 
e posibilidad di liberacion di 
rehennan nobo, y a bisa cu e no 
lo permiti “un celada nobo” den 


e sentido ey, dor di considera 
e hecho como un “trama”.21 
di december, sorpresivamente 
Fuerzas Armadas Revolucio- 
narias de Colombia, FARC, a 
anuncia cu nan lo laga dos po- 
litico, tres polis y un militar den 
libertad, pero no a duna ningun 
fecha.E grupo gueriyero a haci 
e anuncio den un carta dirigi 
na e senadora Cordoba. Dianan 
atras, e (encabezando un grupo 
di personalidadnan) a manda 
un carta pa FARC pidiendonan 
pa stop di secuestra hendenan.E 
seis rehennan cu lo wordo 
libera, den dos etapa manera 
FARC a anuncia, ta parti di un 
grupo di 28 secuestradonan cu 
e gueriyeronan ainda tin for 
di un grupo inicial di 52 cu a 


wordo declara canheabel pa 
cerca di 500 di su militantenan 
den prison.Di e 24 ex rehennan, 
seis a wordo libera dor di FARC, 
tres a logra scapa y 15 a wordo 
rescata pa ehercito, entrenan 
Ingrid Betancourt y e Meri- 
canonan Thomas Howes, Marc 
Gonsalves y Keith Stanseil. 
Piedad Cordoba ta realizando 
gestionnan pa FARC indike 
e lugar caminda lo entrega 
inicialmente e cuatro unifor- 
madonan, pa ricibinan cu un 
mision di Cruz Cora.Minister 
Santos a priminti cu Forzanan 
Arma lo facilita e entrega di e 
rehennan y a pidi FARC pa nan 
cumpli “pronto” cu e liberacion 
y “stop di hunga cu e dolor di e 
famianan”. 

Ed & Maureen Lewi ta Embahadornan di Bon Boluntad 



ED & Maureen Lewi a wordo 
nombra como Embahadornan 
di Bon Boluntad riba e dia 
di cumpleanos di Ed, 29 di 
december, 2008. E honor a 
wordo entrega personalmente 
pa Aruba su Minister di Turismo 
& Transporte Edison Briesen, 
durante un ceremonia cu a 
tumar luga na Divi su Windows 
on Aruba. 

Ed y Maureen, di upstate New 
York, Saratoga Springs, ta- 
bata envolvi den e promocion 
di Aruba pa hopi ana. Ed, fun- 


dador di Ed Lewi Associates na 
Clifton Park NY, a sirbi como 
miembro di e hunta di directiva 
pa Divi Resorts y a consulta riba 
proyectonan di A&P na Alham- 
bra Casino, introduciendo e isla 
na celebracionnan di dianan di 
fiesta Mericano y klapchi entre 
e tanto strategianan excitante 
y inovativo di mercadeo y pro¬ 
mocion. Bou di su guia dedica, 
Aruba su producto turistico a 
crece y prospera na ananan 70 
te cu ananan 90, alimentando 
un tremendo relacion cu e co- 


munidad y cu e famia di Divi 
Resorts. 

Mas despues Ed y Maureen a 
muda pa Naples Florida unda 
nan ta pasa nan zomernan, pero 
Aruba y su hendenan ainda ta 
ocupa un lugar hopi keri den 
nan curazonnan. 

Siman pasa, riba ocasion di Ed 
su cumpleanos, e pareha y un 
cantidad di amigo tabata di 
bishita, mientras cu nan tabata 
disfrutando di un viahe crucero 
den Caribe. Nan a disfruta di 
un gira di e isla abordo di Ku- 




koo Kunuku, un lunch na Faro 
Blanco restaurant y mas cu tur 
cos un bunita reunion cu nan 
amigonan di Divi. 

Den e oranan trempan di ano- 
chi, net prome cu nan a sali 
rumbo pa subi e barco bek, nan 
a disfruta di un fiesta elegante 
di cocktail na Windows on Aru¬ 
ba, unda nan a wordo sorprendi 


cu e certificado di Embahador 
di Bon Boluntad cu a wordo 
entrega pa nos isla su Minister 
di Turismo & Transporte. 

Riba e potretnan por mira Ed 
su dia magico na Aruba, re- 
conectando cu ex-coleganan 
y ricibiendo e honor maximo 
pa e hecho cu e ta un amigo 
excelente di nos isla. 


ECO Destination Management Services a gradici 

empleadonan y partnernan 



ECO Destination Management 
a organiza un fiesta casual di 
brunch na honor di su emplead¬ 
onan y partnernan na Hyatt Re- 
gency. Ruben, Magali, Glenda 
y henter nan ekipo a disfruta di 
brunch hunto cu personanan 
cu ta responsabel pa e tre¬ 
mendo exito di ECO pa loke ta 
transportacion, decoracionnan, 
servicio di cliente y hopi otro 
aspecto di servicio profesional 


di maneho di destinacion. 

E fiesta di aprecio di fin di ana 
a ofrece stacionnan interactivo 
di cuminda, y hopi creacion 
delicioso di brunch, cortesia 
di e ekipo culinario di Hyatt 
Regency. Eco Destination Man¬ 
agement Services ta e unico fu- 
ente cu bo mester pa un exitoso 
experiencia di grupo na Aruba. 
Como e unico compania di 
maneho di destinacion cu servi¬ 


cio completo riba nos isla, ECO 
DMS ta combina creatividad, 
servicio personal y talentonan 
superior di profesionalismo pa 
asina duna viahenan memo- 
rabel disena pa impresiona y 
premia clientenan comercial. 
Riba e potretnan por mira, 
disfrutando di un tremendo 
brunch, e ekipo di ECO DMS y 
nan invitadonan. 
Incidentalmente, Wichita Vil- 


lacres, e propietaria di ECO 
DMS, pa 21 ana, y PRA Desti¬ 
nation Management Southeast 
Florida, pa 6 ana, ta raporta cu 
Patrick Sullivan, propietario di 
Ovation Global DMC, a caba di 
acepta e Presidencia di SITE, 
mientras cu e conferencia di 
SITE a tuma luga na Montreux 
Switzerland. Otro personanan 
influencial di e Society of Incen- 
tive & Travel Executives, Bill 


Boyd, Denise Dornfeld, Wichita 
Villacres, Terrie Thurston, Phil¬ 
lip Repasky, Iris Langanke y 
Joost DeMeyer tambe tabata 
presente na e conferencia pa 
elogia Patrick. 

E Conferencia Anual di SITE 
di e ana aki lo tuma luga na 
Aruba y Wichita Villacres ta e 
co-chair di e conferencia, cu lo 
tuma luga di 30 di october pa 2 
di november, 2009. 

Casa di trahador di Fastfood Restaurant ta 
busca problema cu cliente 


DIABIERNA anochi, e 
homber Colombiano A.A.F.D. 
di 25 ana, a bay Warda di 
Polis na San Nicolas pa noti- 
fica polis locual a påse den un 
fastfood restaurant na Cura 
Cabai. E ta bisa polis cu el a 
bay cumpra cos den e lugar y 
a para den un rij largo. 

Dado momento un homber 
basta burachi a drenta y a pasa 
dilanti tur hende y a para su 
dilanti. E homber a cuminsa 
grita, kende tin algo di bisa. 
Ningun hende no a conteste. 
Ta parce cu e no a keda con- 
tento y a sigui busca problema 
cu e clientenan. E homber 
burachi a puntra D., si e tin 
algo di bisa. 

A.A.F.D. a conteste cu e no 
conoce y laga cos keda t’eynan. 
E ta bisa polis cu despues e 
homber a cuminsa pushe. E 
no a haci caso, pero e homber 
a sigui pushe. Dado momento 
su cana a yena y a start un 
pelea. 

A.A.F.D. ta bisa polis cu el a 
bay for di e lugar. E ta bisa cu 
ora cu el yega na su auto, el a 
mira cu e homber a bin su tras 
y a tene na su man. 

E denunciante D. a bisa e 
homber cu e no kier bringa 
cune. N’e momento ey, un 
trahador femenino a sali for di 
e establecimento bisti cu uni¬ 
form y a bisa D. cu e homber 
burachi ta su casa y a coge tene 
na su man y bay cune paden. E 
muher a bisa A.A.F.D. p’e bay 
di eynan pa cos calma. 



HOTLINE 

733-8477 


Digicel 

Spera Mas. Hanja Mas. 



Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


“ Senor ta mi w ard ad or, mi n’ tin falta di nada; 

Den cunucu di yerba bérdé. E ta pone mi sosegå, 

E ta hiba mi na awa trankil, pa mi bolbe hana forsa” 

Salmo: 23 

Cu inmensa pena nos ta anuncia fayecimento inespera di: 




DIONISIO CARLOS JESUSITO LA TORRE 

*26-12-1980 119-12-2008 

mihor conoci como “ Chali” 

Acto di entiero lo wordo anuncia despues. 

GRADICIMENTO YINVITACION 

Na nomber di su rumannan i demas famia nos kier a 

gradici tur esnan cu un of otro manera a mustra nan atencion na 

ora di 

fayecimento i entiero di nos difunto stima: 





Sr. Eusebio Geerman 

Mihor conoci como “Chebo” 

Tambe nos kier a gradici tur esnan cu a mustra nan atencion y 
cu a haci jamadanan telefonico. Boso atencion tabata y ta un 
gran consuelo pa nos. Un gradicimento special ta bai di parti 
Shaki Wever na tur esnan cu a sostene nos durante e dianan 
dificil aki. 

Alavez nos ta invita tur famia, bisina, amigo y conocirnan pa 
nan compana nos na 3 Santo Sacrificio di misa cual ta tuma 
lugar na Misa Cristo Rey na Brazil. 

Diadomingo 4 di January 2009 pa 7’or di anochi 
Dialuna 5 di January 2009 pa 7’or di anochi 
Diamars 6 di Januari 2009 pa 7’or di anochi 

Boso presencia lo ta altamente aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857 / 560-1403 



“Senor ta mi wardador mi’n tin falta di nada. 

Den cunuco di yerbe berde e ta ponemi sosega. 
E ta hibami na awa trankil pa mi bolbe hana 
forza” 


SALMO : 23 

Cu honda pena pero conforme cu boluntad di 
Dios , nos ta anuncia fayecimento inesperada- 
mente di nos estimado esposo, tata, welo y 
ruman: 


Roman Vrolijk 

Mihor conoci como “ Papai, Choman, Mo-man, Mans” 

*05 Oktober ,1936 f 01 January 2009 
Ex Empleado di Lago y Coastal 

Na number di Su Esposa: Sra Agnes Olivia” Livia” Vrolijk- Tromp 
Yuinan: Yolanda”Yola” y Franklin Perez-Vrolijk 

Anthony”Nito” y Jealda Vrolijk -Damian 
Vicentico”Tico” y Cecilia Vrolijk - Castano Henao 
Gwendolijne” Wendy” Vrolijk 

Su Nietonan stima: Jairo y Shawn 

Su Nietanan stima: Gislaine,Anthajean y Veronique 

Su ruman nan: Sra. Juanita”Ninita” y Dotty Boekhout-Vrolijk 
Srta. Margarita”Maga” Vrolijk 
Srta. Sabina”Tina” Vrolijk 
Sra. Olimpia y David Cruz-Vrolijk 
Tanta: Sra. Maximina “Nini” y Jacobo “Coby” Snijders- 

Maduro y famia na Curacao 
Cunanan y Swa: Theresita Tromp y famia 
Laurens Oduber y famia 
Bertha Fingal y yui y famia 
Braula Tromp y famia 
Andrea Tromp y famia 
Pascualita Tromp y yui na Hulanda 
Magdalena Tromp y famia 
Ali y Milo Laclé y famia 
Sobrino y sobrinanan: 

Sra. Judith “Ivis” y Ludwig Hart-Vrolijk y famia 
Sra. Maveline y Miguel Cortez-Vrolijk y famia 
Sra. Ludwina Boekhout y famia 
Sr. James y Helen Boekhout-Kock y famia 
Sra. Garla y Richard Flemming-Boekhout y famia 
Srta. Margriet “Lientje” Boekhout 
Sr. Donisio “Donny” Boekhout 
Sr. Arnold y Erlyn Cruz-Thiel y famia 
Sra. Gina y Elvin Geerman-Cruz y famia 
Sr. Eugene “Elvis” y Yagaira Cruz-Croes y famia 
Suegro y Suegra: Sr. Techi y Juliana Damian-Boezem 
Amigonan di cas: Sra. Claudia y Benny Sevinger-Castano Henao y 
famia 

Sra. Ifna y Alejandro Boekhoudt-Nivilac y famia 
Srta. Virginia Nuyten 

Famia: Vrolijk, Tromp, Perez, Damian, Castano, , Cruz, 

Croes, Boekhout, Laclé, Boekhoudt, Fingal, Arends, 
Snijders, Geerman, Thiel, Dirksz, Oduber ,Leo, Kock, Cortes, Hart, 
Thiel, Flemming, Sevinger, Lampe, Limonier, Hernandez, Kelly, v/d 
Biezen, Upequi, de Cuba, Henriquez .Primo y primanan , comer y 
compernan y tur su ihanan, y bisinanan. Ex coleganan di Lago, Coastal 
y demas amigonan . 

Ta keda invita pa asisti na e acto di entiero lo tuma lugar : 

Diamars 6 di January, 2009 pa 4’or di atardi saliendo for di Misa 
Santa Filomena pa santana catolico na Paradera. E resto mortal di 
“Roman” lo ta reposa for di 11:30 di mainta na cas Seroe Preto 27-B 
Paradera y for di 1:30 di atardi den Misa Santa Filomena na Paradera. 
Nos ta lamenta cu despues di entiero nos no por ricibi bishita di 
condolencia na cas 

Adres pa condolencia: Seroe Preto 27-B, Paradera for di 7’or pa 9’or 
di anochi. 

Famia ta pidi disculpa cu si den nan momento di tristeza nos por a 
lubida di menciona aigun famia 

Enbes di manda krans lo tin un box disponibel pa donacion pa Santana 
di Paradera. 

Cliente kier cambia sigaria 

cu a vence 



POLIS di Noord a bay na un 
minimarket na Moko diasabra 
mainta 8.30, pa un asistencia. 
Na yegada polis ta papia cu 
e dono di e minimarket W.H. 
naci na China di 33 ana, kende 
ta bisa polis cu un muher basta 
fastioso a bin den e lugar y haci 
fastioso pa motibo di sigaria. 

El a bisa polis cu e muher a cana 
bay direccion panort. Polis a bay 
y ta topa cu e muher E. K. naci na 
Aruba di 34 ana, kende ta bisa 
cu un dia prome, su amigo a 
cumpra un paki sigaria Cool n’e 
minimarket y a mira cu e paki di 
sigaria su fecha a vence. 

Fecha di vencimento ta data for 


di 2006 y e muher a bisa cu e 
sigaria a haci’e malo tambe. 

Polis a bay bek n’e minimarket 
y a papia cu e Chines, kende a 


bisa nan cu nan a cumpra un 
paki sigaria yen y a trece un 
paki cu solamente 6 sigaria den 
dje. Polis a intermedia entre 
nan dos. 


Polis ta sera muher burachi 
cu a causa destruccion na 
propiedad di su amigo 



ASISTENCIA di polis a wordo 
pidi diadomingo mainta pa 
6.10 na un cas den Nayostraat, 
Ponton, unda tin un pelea entre 
pareha cu tabata bayendo for 
di man. N’e sitio polis ta topa 
tanto cu e homber J.M. naci na 
Corsow di 27 ana como e muher 
J.O. naci na Aruba di 20 ana. 
J.M. ta bisa polis cu e muher 
J.O ta basta burachi y fastioso 
y el a hibe na su cas na Paradijs. 
Pero J.O.no a keda na su cas y a 


bolbe bin su cas. Dor di esey a 
start un pleitamento y e homber 
J.M. tabata pusha J.O. sake pafo 
di cas. 

E muher a rabia y a destrui un 
camara di 4000 florin di J.M. 
tambe el a ranca dos airco benta 
bao na suela. Ora cu J.M. a logra 
pone pafo, el a baha su rabia 
riba e auto di J.M. 

El a rasca e auto cu un obheto 
skerpi y a dal’e porta di e auto 


cu scop. 

Polis a mira cu J.O. tabata basta 
burachi y tambe agresivo. Polis 
a detene y a hibe warda, unda 
el a haya un cuarto gratis. 
Prome cu polis a ser’e, el a bisa 
polis cu ta tur ora e homber ta 
maltrate. 

Polis a bis’e cu e por bay duna 
keho, ora cu su curpa drecha, 
pero prome e mester busca 
carta di dokter. 



Mementomori Funeral Home N.V. 

Yolanda - I.eo - Eugene 
Tel: 5833358 - Fax: 5837711 

Gradicimento / Invitacion 

Pa medio di esaki nos kier a gradici tur esnan cu di un of otro 
manera a mustra atencion durante enfermedad, fayecimento y 
durante entiero di mi esposa, nos mama, wela y ruman: 



Maria Maduro-Ras 

Gradicimento ta bai na tur esnan cu a manda kaarchi, telegram, 
flor, krans y cu a haci yamada telefonico. Un danki di curazon 
na Dr.de Haas y Dr. Besselink pa nan carino y pasenchi dedica 
na nos defunto stima. Na tur su famia, bisina, amigo y conoci 
cu a sa di acompana nos te na su ultimo lugar di sosiego 

Alavez nos kier a invita tur famia, bisina, amigo y conoci pa 
Santo Sacrificio di misa pa descanso di su alma na misa 
Santa Filomena na Paradera riba dianan: 

Boso atencion y presencia a duna nos hopi forsa y consuelo pa 
por a pasa e dianan dificil aki. 

Na nomber di su esposo Chepi, yiunan, nietonan y demas 
fami lia. 


Cu mi esposa, nos mama, wela y ruman sosegå na paz den 
Reino di Senor. 





Cumana 76 
Oranjestad, Aruba 
Tel: 588-6699 
Fax: 588-6698 
Cel : 593-0857 / 560-1403 


GRADICIMENTO / INVITACION 



Sra. Aurora Thiel-Kelly, yuinan y demas famia kier a gradici un 
y tur cu a compana nos na ora di fayecimento y entiero di nos 
defunto stima: _ 


Sr. Egidio Thiel 

Mihor conoci como “Ido of Thiel” 


Nos ta gradici tur esnan cu a manda flor, krans, telegram, e-mail 
y haci yamadanan telefonico. Un danki na e zusternan, broeder- 
nan y dokternan di dr. Horacio Oduber Hospitaal pa nan cuido, 
carino y pasenshi cu nan tabata tin cu Egidio. Pa Jack Tromp pa 
acompana nos cu su bunita canto den misa y na Aurora Funeral 
Home pa nan tremendo servicio. Boso dedicacion, atencion y 
carino tabata un gran consuelo pa nos famia. 

Alavez nos ta invita tur famia, amigo, bisina y conocir pa 
tres santo sacrificio di misa: 

Dialuna 5 di Januari 2009 pa 06:30 di atardi 
Diaranson 7 di Januari 2009 pa 06:30 di atardi 
Diasabra 10 di Januari 2009 pa 07:00 di anochi 
Tur na misa Santa Anna na Noord 


Boso presencia ta altamente aprecia 

Turista herida cu boter den bus 



POLIS ta bay cu urgencia 
diasabra 10.30 di anochi, den 
de la Sallestraat, na altura di 
un nightclub, Tumazu, unda un 
turista a wordo herida den un 
bus di paranda. Na yegada polis 
ta topa cu e homber F.J.G.naci 
na Estados Unidos di 56 ana, 
kende tabatin su cara na sanger 
y un corta. 

Testigo den e bus a bisa polis 
cu un homber color scur y bisti 
cu flanel, a dal un turista cu 
boter den su cara. E testigo a 
bisa polis cu e homber a cana 
bay direccion di rotonde di de 
la Sallestraat, y despues a bay 
direccion pazuid, esta direccion 
di Sividivi. 

Mesora polis a bay den e di¬ 
reccion y ta topa cu e homber 
A.J.M. naci na Aruba di 23 ana 
ta cana hunto cu un muher 
Mericano. 

Polis a pone drumi riba vloer y 
a listr’e na su curpa, y despues 
a detene. Den prome instante a 
ser bisa, cu el a corta e turista 
cu cuchiu cu polis no a haya 
na su curpa. Nan a ser’e pa bu- 
racheria, como cu e tabata basta 
bao di influencia di alcohol, y 


despues lo sigui cu e investi- 
gacion di maltrato aki. Sigur 
A.J.M. no ta un bon embahador 
pa Aruba, pero mas bien un mal 
propaganda. 

No lubida.... bo tin sucu ? Anto, e persona mas impor- 
tante pa e tratamento di diabetis ta bo persona mes! 
Bo persona mes por haci un cantidad di cosnan pa 
tene e sucu di sanger bao control y asina reduci e 
riesgo pa haya complicacionnan: 

* Mantene bo dieta ( busca conseho cerca dietista ) 

* Haci movecion y controla bo peso 
*Tuma bo remedi tur dia y na hora 

* Cuida bo pianan_ 


Pa mas informacion : 582-4444 


Resultado di Loferia 


LOIDOTOCH 


DIASABRA 03 DIADOMINGO04 


5030 

2174 

8130 


3898 

2922 

7332 


znfic 


DIASABRA 03 6946 Tauras 

DIADOMINGO 04 7979 Virgo 



BIGF0UR 

SUPBIFaUR 

Sto.DCMINQO 

DIASABRA 03 

DIADOMINGO 04 

DIASABRA OB 

DIADOMINGO 04 

1660 

3081 

3026 

2485 

7336 

7886 

1786 


LOTTOPADEPCRTE 10-14-18-25-27 


letter K 

Joker 15 


LOTTO Dl DA 04-18- 25- 29- 30 


LOTTO FLORIDA 

02-04-08-10-30-33 


DARIO 

DIASABRA 03 

DIADOMINGO 04 

3163 

0971 

8304 

9053 

1805 

6751 

GCRSCW 

DIASABRA 03 

DIADOMINGO 04 

3707 

7892 

3995 

0450 

4925 

4199 


Servicio pa Comunidad 

H Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda 

Pabou di Brug:Botica 
Pariba di Brug:Botica 

mh Dokter na Warda 

Pabou di Brug: dr. 

Pariba di Brug: dr. 


I Otro Servicionanl 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 

sales@awemainta.com 

Mayor y culpabilidad 


Pa por cu muchanan caprichoso ta dificil, pero 
aigun mayor ta haya cu e parti mas duro ta di 
enfrenta nan mesun duda. 

No ta inusual cu mayornan di muchanan caprichoso 
ta lucha cu sentimentonan di culpabilidad of duda 
propio cu e constante enfrentamentonan na cas. 
Desafortunadamente hopi mayor a worde informa 
pa "expertonan" cu maneha mucha mester ta algo 
facil pa esunan cu ta haci'e corectamente. Esey ta 
laganan cu un condena propio intenso ora cosnan 
no bai manera mester ta - nan a planea di ta 
mayornan amoroso y efectivo, lesando storia pa 
nan angelitonan den piyama prome cu nan bai 
drumi. 

Pero e diferencia entre bida manera e ta, y bida 
manera e mester ta bira un realidad depresionante. 
Si bo ta enfrentando e tipo di depresion aki den bo 
bida, laga mi dunabo tres siguranza. 1. no ta bo 
falta; 2. no semper lo ta asina dificil; y 3. 
probablemente bo ta haciendo un miho trabao cu 
bo mes ta kere. 

Estadisticanan ta mustra cu mayoria di mucha 
caprichoso despues ta bira adultonan determina, 
respetabel, y trahador duro, cu no por kere aigun di 
e cosnan cu nan tabata haci. Te hasta lo bo por 
mira e dia cu bo yiu rebelde di antes lo asercabo pa 
conseho, cansa di e enfrentamento cu su mes yiu 
caprichoso. 

Esey ta e satisfaccion final di e mayor conciente, cu 
a lucha pa pasa e aiianan reboltoso 



Guyabastraat 4, Dakota Tel: 582 4748 



JU/np 


TUR FIESTA 
PA MUCHA 

YAMA 

/5838769 


Conoci di polis Marlon 
Celaire a purba di viola 
turista Venezolano 


PRESENCIA di polis a wordo pidi cu urgencia na un highrise ho¬ 
tel, unda un homber a trata di viola un turista Venezolano di 17 ana. 
N’e sitio polis ta papia cu e mucha muher M.I. naci na Venezuela 
di 17 ana, kende ta declara na polis cu e tabata cana hunto cu su 
primo riba beach mas o menos 4.20 di madruga diasabra, ora cu 
3 homber a acerca nan. 

El a bisa cu e homber color scur bisti cu short blanco y camisa 
orano a ranke na su man. E ta bisa cu el a purba y a logra los su 
man for di e homber y nan a core bay busca ayudo na Holiday Inn, 
cerca e guardianan. 

Un di e guardianan a mustr’e un foto di Marlon Celaire y el a 
reconoce mesora como esun cu a ranke na su man. Polis a wordo 
poni na altura y nan a hiba e turista na su hotel, como cu e tabata 
basta spanta. Polis a busca Marlon, pero no a topa cune. 


Hobennan ta benta bewaker 
abao pa kita su cartera 

UN testigo a notifica polis diabierna cuarto pa 12 di anochi, cu 
un atraco a tuma lugar den Pastoor Hendrikstraat na altura di un 
supermercado. E testigo a duna polis cu a yega n’e sitio, descripcion 
completo di e dos hobennan. 

Polis a busca segun descripcion y a topa cu e dos hobennan G.A.R. 
naci na Aruba di 18 ana y D.S.C. naci na Hulanda di 16 ana cu ta 
cuadra cu e descripcion. Polis a detene tur dos y a hiba nan warda 
di San Nicolas. 

Polis a sigui busca e victima, kende a sigui cana bay su trabao. Polis 
a bin topa cune. El a bisa polis cu uno a pushe, mientras e otro a 
ranca su cartera. 


TIPO Dl CAMBIO OFICIAL 

Valido pa 5 Januari 2009 

Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.43 

1.45 

1.47 

Engelse Pond Sterling 

2.51 

2.56 

2.62 

Zwitserse Frank per CHF. 100 

167.53 

168.25 

169.05 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

195.31 

197.09 

199.07 

EuroperXEU. 100 

248.82 

251.09 

253.62 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


BANCO DI CARIBE 

Nos ta honra Bo confianza 


i i 

Horoschoop | 

Aries 21 Mrt-20Apr 
*W Problemanan cu ta tumando lugar 
riba reparacionnan of renovacionnan na 
cas ta sigui sin wordo resolvi. Bo ta perde 
pasenshi cu razon. 

fltoTaUrø 21 Apr-20 Mei 

W® Bo ta lo suficientemente afortuna pa 
ricibi amor y apoyo di hendenan sercano. 
Esforza bo mes awe. 

jj Geminis 21 Mei-20Jun 

Hf Contactonan estrecho cu famia por 
ta dificil awe, ya cu bo ta sclamando pa bo 
independencia. 

££ Cancer 21 jun- 20 jui 

Bo no ta di esnan cu ta bandona e 
carera na mitad di caminda, bo ta prefera 
yega na final. 

Leo 21 Jul - 20 Aug 

Keda serca di amigonan sercano y 
familiarnan awe. Bo por tin amor y apoyo y 
goza di compania di esnan conoci. 

J Virgo 21 Aug- 20 Sep 

Bo tin hopi pa haci y bo a sacrifica 
actividadnan social y tambe tempo na cas 
pa por haci nan tur. 

Libra 21 sep-2ookt 

Aspectonan practico no ta bo fuerte 
awe. Problemanan tecnico of inclusive e 
labornan simpel lo por bira complica. 

t Scorpio 21 okt - 20 nov 

Loke bo mester haci awe ta trabao 
duro y poco tempo liber, pero si e sentido 
di seguridad ta lagabo sinti mihor, e lo bale 
la pena. 

i\Sagitario 21 Nov -20 Dec 

Placa no ta tur cos ora un hende 
pidibo pa haci in tarea desagradabel no 
acepta, inclusive si posiblemente e placa 
ta cambia di man. 

Capricornio 21 Dec 20 j an 

Gasto den asuntonan domestico ta 
aumenta e inversion. E ta bale la pena y ta 
anadi balor extra na bo cas. 

AqUariUS 21 Jan 20 Feb 

Boa bin ta un sosten fuerte pa famia 
y awor bo mester bo afecto incondicional y 
pasenshi. 

Afel PiSCiS 21 Feb - 20 Mar 

Bo bida persona ta bai di 3 signo. 
No bira tristo pasobra un amigo a lagabo 
cai. Al contrario, mihor cos cu bo por haci 
cu e persona ey ta keda ariba. 

Percy Irausquin 

Personahe di Januari 2009 



YA pa diezun ana Sra. Joy 
Raghunath, Directora di New 
India Assurance ta produci e 
tan aprecia Calender di Perso¬ 
nahe, pa asina na su manera e 
honra y comparti loke p’e ta un 
celebracion di e gran potencial 
humano di nos pais. Tur ana 
di nobo e ta tuma e iniciativa 
aki na prome luga como hende 
cu ta stima hende; hende di 
tur rasa, creencia, cultura cu 
ofishi, hende homber, hende 
muhe, mucha, adulto, hende 
grandi y tur hende cu hunto 
ta forma nos totalidad col- 
oridamente diversifica. Se- 
gun expresion di su propio 
sentimento: “Mi ta mira nos 
totalidad humano manera 
un simiya yen di promesa vi- 
brante cu Aruba ta carga den 
su scochi den speransa pa 
hunto, den union, nos logra 
manifesta un desaroyo pro- 
gresivo individual y colectivo 
continuo na Aruba.” 

Banda di esey, como comerci- 


ante y Directora di un compania 
di seguro solido cu mas di 90 ana 
di existencia exitoso mundial, cu 
representacion den mas cu 200 
pais y un trayectoria remarcabel 
di ta duna servicio confiabel na 
Aruba pa 45 ana. Joy ta acepta 
y emplea un sentido di respons- 
abilidad sano pa duna su aporte 
personal na e mes un potencial 
humano cu ta forma fundeshi di 
nos economia. 

Den dedicacion na ‘the art of 
being smart™' - e cultura cu 
enfoke primordi almente humano 
emplea pa henter Team New 
India, e Calender di Personahe 
ta un expresion di gratitud. E ta 
un danki di alma na e Forza cu 
ta duna nos bida. Un danki di 
curason na Pueblo di Aruba pa 
e confianza demostra durante 
45 ana. Un danki sumamente 
caluroso na esnan cu ta duna 
di nan mes pa Amba progresa. 
Cada Personahe di Calender ta 
duna ehempel di esey. E Soul- 


Painting y poema na Papiamento 
y Ingles cu ta aparece riba e 
calender ta parti di e danki per¬ 
sonal na e personahe, ademas di 
ta un forma creativo pa comparti 
e energia cu cada Personahe ta 
emiti. Bao di cada SoulPainting 
por aprecia e motibo principal pa 
cual e persona a keda scohi pa ta 
riba e calender. Tur hende por 
pasa libremente na New India 
of na nan broker preferi pa tuma 
Calender di Personahe. Tambe 
por aprecia personahenan di 
tur calender anterior Online na: 
www.newindiaassurancearuba. 
com. 

Percy Irausquin 

Mientras e Calendario di Per¬ 
sonahe ta honra hende na bida 
pa asina nan por disfruta di 
e aprecio expresa, a dicidi di 
sigui cu e intencion original 
pa inclui Percy Irausquin den 
personahenan di 2009 despues 
cu e noticia tristo a yega cu nos 
tan stima y famoso disenador 
a fayece na edad asina hoben. 


Beyesa natural, vision lucido 
y abundancia na creatividad 
constructivo. 

Aunque famianan, amigonan y 
tur su admiradoman cu ta sinti su 
falta inmensamente ta considera 
cu Percy su tempo aki na mundo 
tabata mucho cortico, aigun por 
haya un tiki consuelo den e con- 
sideracion cu Papa Dios sa dicon 
e ta yama un angel pa bini den su 
reino. Ademas por scohe tambe 
di celebra e echo cu nos tera 
fertil a sa di produci un visionero 
artistico di gran nivel y categoria 
historico internacional, un real- 
isacion berdadero di e promesa 
di nos potencial humano. 


Nan a tuma SoulPainting y e 
poema como muestra di cu Percy 
ta sigui ta bibo den nan bida. Pa 
loke ta trata e poema, esaki lo 
ta representativo di palabranan 
cu Percy ta expresa for di mas 
aya pa esnan cu ta admir’e y 
sinti su falta. E ta un indicacion 
di cu tur loke ta realmente y 
profundamente bunita ta deriva 
for di un y e mes un Fuente di 
Creacion Divino. 

Danki Percy, awe Aruba por 
habri ana 2009 den reflexion 
di e energia di beyesa sin igual 
cu bo a planta den recuerdo di 
memoria y curason di henter nos 
comunidad. 


Amazonia Churrascaria a entretene cu un tema en 

comun, e amor pa bon cuminda 



Tl 1 

i 


|H ■ 



UN grupo di empleado trah- 
ando pa Aruba su oficina di 
Bailiff, a probecha di e oportu- 
nidad pa celebra e temporada 
di fin di ana na Amazonia Chur¬ 
rascaria. 

Hunto cu nan tabata oficialnan 
di IDEFRE, kendenan a lubida 


nan dieetnan di canamento y 
coremento na honor di e tem¬ 
porada di fiesta. 

Gerente di Restaurant Hubert 
Solagnier ta raporta cu su fa¬ 
moso steakhouse estilo Brasi- 
lero tabata hopi druk durante e 


temporada di fiesta, treciendo 
bisinanan, coleganan y amigo¬ 
nan hunto pa cuminda festivo y 
delicioso, y cu su empleadonan 
a percura pa tur hende pasa 
bon. Amazonia Churrascaria 
ta desea tur hende un Feliz Ana 
Nobo. 

Benny Nisbet(PPA): 

Diferencia den trato di Gobierno(MEP) pa cu centro 
di Oranjestad versus centro di San Nicolas 



ANAS largo centro comercial 
di San Nicolas mester di ayudo 
financiero pa drecha su intra- 
structura e.o. pa ehecuta e 
propio proyecto di Gobierno 
(Sasakeplan). 

Pero nada ...nada.... 
Oranjestad ta ricibi e.p.. un 
suma di 15 miyon pa infra- 
structura pa ehectuta projecto 
di Downtown Development 
Group. 

PPA ta sostene proyecto di 
Oranjestad, pero ta puntra 
Gobierno unda e sosten finan¬ 
ciero p’e centro comercial di 
San Nicolas a keda? 
Oranjestad ta nos Capital y 
merece atencion di Gobi¬ 
erno.... Pero e proyecto Sa- 
sakiplan di Gobierno tin anas 
largo cu e ta cla y ta warda 
ehecucion. 


CENTRO COMERCIAL DI 
ORANJESTAD: 

Cu gran atencion partido PPA 
a tuma nota di e intencion di 
Gobierno pa pone 15 miyon 
florin disponibel p’e proyecto 
di Downtown Development 
cu tin e intencion pa “upgrade 
y remodela” e parti princi¬ 
pal di e area di comercio di 
Oranjestad esta e.o. Wilhelmi- 
nastraat, Caya Betico Croes y 
Emanstraat. 

E inversion di 15 miyon di 
parti di Gobierno lo ta mara 
n’e condicion cu e iniciador- 
nan di e proyecto aki lo mester 
inverti 6 miyon florin. 

E projecto lo bira uno public- 
private. Partido PPA contrario 
na partido AVP a sostene e ini- 
ciativa di parti di Downtown 
Development for di momento 
cu esaki a inicia. Y a sostene 
Gobierno pa por duna e sosten 
necesario. Y te awe e proyecto 
aki ta carga sosten di partido 
PPA. 

No mester lubida cu tin varios 
motibo cu centro di Oranjestad 
ta worde afecta negativamente 
y esaki ta e.o. debi n’e maneho 
hiba pa Gobierno mes. 


CENTRO COMERCIAL DI SAN 
NICOLAS: 

Locual ta notable den e 
maneho di Gobierno pa cu 
Oranjestad ta ora compara 
e maneho di Gobierno pa cu 
San Nicolas. 

Durante e periodo 2001 pa 
2005 cu PPA a forma parti 
di Staten, fraccion di PPA a 
presenta na varios ocasion e 
“vision” di PPA pa cu desa- 
royo di San Nicolas, esta “San 
Nicolas Our Caribbean Town” 
den un mocion den cual nos 
a propone Gobierno pa pone 
un suma di placa disponibel 
pa ‘upgrading” di San Nicolas 
den cuadra di e vision aki. 
Nos ta cita for di nos mocion 
fecha 4 di maart 2004: “Pa 
Gobierno sostene y mercadea 
San Nicolas “Our Caribbe¬ 
an Town” como parti di nos 
producto turistico tanto den 
exterior como localmente y 
dedica anualmente un suma 
di f. 3.250.000,- miyon florin 
n’e proyecto aki, di cual Afl. 
1.000.000,- lo ta destina pa 
mercadeo di e proyecto aki 
na nos turistanan San Nicolas 
“Our Caribbean Town y Afl. 
2.250.000,- lo ta destina pa 
mehora e infrastructura nec¬ 
esario den cuadra di e filosofia 


menciona, manera e Carib¬ 
bean Plaza - e remodelacion 
di cayanan y luznan den cer- 
cania - drechamento di cierto 
edificio pa nan no bay perdi 
- drechamento di e Toren di 
San Nicolas etc) 

Fraccion di MEP a rechasa e 
mocion aki na dos ocasion 
votando cu 12 asiento contra 
esaki, segun Benny Nisbet. 

Ni despues cu Gobierno di 
MEP a laga haci un propio 
estudio di desaroyo di San 
Nicolas tanto desaroyo di 
Seroe Colorado, Grapefield 
y centro di San Nicolas Gobi¬ 
erno di MEP no a pone fondo 
disponibel p’e infrastructura 
di caretera na costa menos 
ainda e infrastructura den 
centro di San Nicolas. 

E estudio ta indica cu lo mester 
apunta un persona pa fun- 
ciona como coordinador di e 
proyecto den “Downtown San 
Nicolas/Centro di San Nico¬ 
las, pero ni esaki Gobierno di 
MEP a cumpli cune. Y corda 
bon mientras cu e proyecto 
di Oranjestad ta un iniciativa 
priva esun di Sasaki ta un ini¬ 
ciativa di e propio Gobierno. 

Cu tur esaki, sinembargo es- 


nan representa den Parla¬ 
mento cu tin e pretencion di 
representa San Nicolas y be- 
cindario no a laga tende di nan 
mes. Otro ehempel con nan ta 
literalmente drumi atrobe, t’e 
remarca di Benny Nisbet. 

CONCLUSION: 

Partido PPA ta sostene e inten¬ 
cion di Gobierno pa inverti den 
e proyecto di Downtown De¬ 
velopment Group totalmente. 
Partido PPA ta rechasa e hecho 
cu Gobierno no a inverti nada 
mes den e infrastructura di 
San Nicolas relaciona cu e 
propio estudio cu Gobierno a 
laga haci aigun ana pasa. 
Partido PPA ta exigi di Go¬ 
bierno cu un suma di placa 
worde poni riba un cuenta di 
Gobierno cual lo ta destina 
pa desaroyo di San Nicolas 
e.o. Centro Comercial di San 
Nicolas y e desaroyo di e in¬ 
frastructura di Grapefield y 
Seroe Colorado. E pueblo y 
comercio di parti pariba di 
nos isla tambe tin derecho! Y 
tambe merece representacion 
digno. Nos Parlamento atrobe 
ta literalmente drumi y esnan 
di p’ariba tambe. Huzga pa 
boso mes, Benny Nisbet a 
conclui su comentario. 



Ganadornan di 
campana di NAPA 
a cuminsa haya 
premio 

NAPA tabatin su campana di fin di ana y ya caba e ganadornan ta 
conoci. Dos di e ganadornan a haya nan premio caba mientras cu 
ainda falta un ganador mas cu e siman aki lo pasa busca su premio. 
E ganadornan di e premionan di NAPA tabata Harold Oduber di 
Sero Janchi 54 cu a gana un battery charger, Robert Noguera di 
Piedra Plat a gana un tool set di 90 pida y tambe Roderick Tromp 
di Rooi Koochi 3-B a gana un vacuum cleaner. NAPA a probecha di 
manda palabranan di bon ana na tur su clientenan. Riba e fotonan 
aki por mira mas di e ganadornan di e campana di NAPA cu ya 
caba a haya nan premio. 

Famia Feliciana a celebra 25 ana 

di amor y dedicacion 



FAMIA Feliciana a celebra e 
ocasion feliz di Fito y Mary nan 
di 25 aniversario di matrimonio, 
hunto cu amigonan y famia 
cu a duna e pareha feliz y nan 
bunita yiunan hopi palabranan 
di pabien. 

E eventonan di celebracion a 
inclui un Santo Sacrificio di 
Misa na Misa Santa Filomena, 
sigui pa cocktails na e pareha 
su residencia na Piedra Plat, 
compana pa musica di Steel pan. 
Un cena delicioso a wordo sirbi 
den e hardin bunita decora, y 
musica bailabel a entretene te 
den oranan laat di anochi. 































































